I  DE  8ULPICI0  8EVER0 

II  SALLUSTIAME,  LIVIAME,  TACITEAE 
|i        ELOCUTIOIS  IMITATORE. 

B        COMMENTATIO  PHILOLOGICA 

QUAM 

CONSENSU  ET  AUCTOBITATE 

AMPLISSIMI PHILOSOPHORUM  ORDINIS 

IN 

ALMA  LITTERARUM  ACADEMIA  REGIA 
MONASTERIENSI 

AD 

SUMMOS  IN  PHILOSOPHIA  HONORES 

RITE  IMPETRANDOS 
SCRIPSIT 

JOSEPHUS  SCHELL, 
•1« 

RHENANUS. 

 4r^^^  


MONASTERII  GUESTF. 

EX  TYPOGRAPHIA  THEISSINGIANA. 

MDCCCXCII. 


Digitized  by  tlie  Internet  Arcliive 
in  2014 


https://archive.org/details/desulpicibseveroOOsche 


PARENTffiUS  0PTIMI8 

SACRUM. 


Eernm  scriptorum  populi  Romani  'primus  historiam 
artificiose  composuit  Gaius  Sallustius  Crispus  atque  omnes, 
qui  antea  res  a  Romanis  gestas  tractaverunt,  longe  supe- 
ravit.  Quam  ob  rem  veteres  scriptores  non  solum  summis 
laudibus  extulerunt  Sallustium  —  exempli  causa  laudo 
Martialis  epigr.  14,  191  „Hic  erit,  ut  perhibent,  doctorum 
corda  virorum, 

Primus  Eomana  Crispus  in  historia"  —  sed  etiam 
ad  imitandum  sibi  eum  proposuerunt,  et  ipse  Tacitus 
„rerum  Romanarum  florentissimi  auctoris"  studiosus  fuit. 
Neque  post  Taciti  aetatem  Sallustius  oblivioni  datus  est, 
sed  multi  scriptores  posteriores  ad  eius  dicendi  genus  re- 
gressi  sunt  et  profinae,  ut  ita  dicam,  historiae  auctores  et 
scriptores  ecclesiastici  qui  vocantur.  Eorum,  qui  sacrum 
historiam  conscripserunt,  imprimis  Sulpicius  Severus  Sal- 
lustii  imitator  commemorandus  est,  et  tanta  quidem  inter 
eos  similitudo  intercedit,  ut  Barthius  Sulpicium  Severum 
nominet  „Christianum  Sallustium".  Quantopere  Sallustii 
opera  Sulpicii  Severi  animo  observata  sint,  multi  illi  loci 
similes  ostendunt,  quos  ex  utroque  scriptore  contulit 
Pratje:  „Quaestiones  Sallustianae  ad  L.  Septimium  et  Sulpi- 
cium  Severum  Sallustii  imitatores  spectantes".^)  Neque 


1)  NonnuUos  locos  eorura,  quos  coUegit  Pratje,  afferre  mihi  liceat: 

Sall.  Sttlp.  Sey. 

lug.  4,  9  „verum  ego  liberius  alti-  Chr.  I  23,  7  „sed  longius  quam  vo- 
usque  processi,  dum  me  civitatis  lui  egressus  sum,  dura  rae  tem- 
morura  piget  taedetque :  nunc  ad  porum  nostrorum  piget  taedet- 
inceptum  redeo".  que:  ad  inceptum  redeo. 

Sallustii  solum,  sed  etiam  Taciti  operum  vestigia  complu- 
ribus  locis  in  Sulpicii  Severi  libris  inveniuntur.  Dubium 


lug.  12,  3  „carus  acceptusque" 
lug.  13,  3  „parabat  armis  conten- 
dere". 

lug.  32,  3  „tanta  vis  avaritiae  in 
animos  eorum  veluti  tabes  inva- 
serat". 

lug.  14,  4  „et  ea  tempestate  spes 
atque  opes  civitatis  in  illo  sitae". 

Hist.  i.  101  ,,rebus  supra  vota  flu- 
entibus". 

Cat.  1,  5  „inter  mortales  certamen 
fuit". 

lug.  43,  5  „adversum  divitias  in- 
victum  animum  gerebat". 

Cat.  36,  4  „quae  prima  mortales 
putant". 

Cat.  2,  3  „mutari  ac  misceri  omnia 
cemeres". 

1)  Bernays  „iiber  die  chronik 
Tac. 

Ann.  15,  44  „repressaque  in  prae- 
sens  exitiabilis  superstitio  rursum 
erumpebat,  non  modo  per  ludaeam, 
originem  eius  mali,  sed  per  urbem 
etiam". 

Ann.  14,  62  „nialorum  facinorum 
ministri  quasi  exprobrantes  aspi- 
ciuntur". 


Ann.  15,  37  „uni  ex  illo  contamina- 
torum  gi'ege  (nomen  Pythagorae 


Chr.  I  2,  6  „carus  acceptusque". 
Chr.  I  21,  4   „paratus  armis  con 
tendere". 

Chr.  I  23,  5  „tanta  hoc  tempore 

animos    eorum    habendi  cupido 

veluti  tabes  incessit." 
Chr.  I  11,  8  „ea  tempestate  spes 

atque  sahis  Aegypti  in  illo  sita 

erat". 

Chr.  II  45,  1  „rebus  nimirum  pro- 
spere  et  secuudum  vota  fluenti- 
bus". 

Chr.  I  5,  4  „cum  .  .  .  inter  mor- 

tales  certamen  fuisset". 
D.  I  25,  4  „adversum  vanitatem 

atque    iactantiam    ita  invictum 

spiritum  gessit" 
D.  I  5,  5  „quae  prima  mortales 

putant  esse". 
Chr.  II  51,  9  „cum  omnia  turbari 

ac  misceri  cernerentur". 

des  Sulpicius  Severus"  laudat; 
Sulp.  SCY. 

Chr.  II  46,  1  „tum  primum  infamis 
illa  Gnosticorum  haeresis  depre- 
hensa,  superstitio  exitiabilis  arca- 
nis  occultata  secretis.  Origo 
illius  mali  Oriens  atque  Aegyptus". 

Chr.  II  28,  3  „hic  primus  Christi- 
anum  nomen  tollere  agressus  est; 
quippe  semper  inimica  virtutibus 
vitia  sunt  et  optimi  quique  ab 
improbis  quasi  exprobrantes  aspi- 
ciuntui-". 

Chr.  II  28,  2  „post  etiam  Pytha- 
gorae  cuidam  in  modum  sollem- 

igitnr  esse  non  potest,  quin  utriusque  scriptoris  libros 
Sulpicius  Severus  studiose  legerit.  Sed  quaeritur,  utrum 
singulos  tantum  locos  vel  locutiones  in  libros  suos  contu- 
lerit,  an  totius  Sallustianae  et  Taciteae  elocutionis  naturam 
et  proprietatem  imitatus  sit.  Quam  in  rem  diligentius  in- 
quirere  hac  commentatione  mihi  proposui.  Eo  consilio 
omnia,  quae  apud  Sulpicium  Severum  in  rebus  grammati- 
cis  ad  Sallustiani  eb  Tacitei  generis  dicendi  proprietatem 
spectant,  coUegi;  tam  multa  autem  inveniuntur,  ut  dubium 
esse  non  possit,  quin  Sulpicius  Severus  in  toto  genere  dicendi 
pendeat  a  Sallustio  et  Tacito.  Praeter  Sallustii  et  Taciti 
Livii  quoque  elocutionem  respexi,  cuius  satis  multae  pro- 
prietates  in  Sulpicii  Severi  libris  inveniuntur,  quae  partim 
ad  Sulpicii  Severi  imitationem  Taciteam  revocari  possunt, 
partim,  quippe  quae  Livii  solius  propriae  essent,  a  Sulpi- 
cio  Severo  ex  Livii  ipsius  operibus  haustae  sunt. 

In  universum  autem  in  tractanda  hac  materia  eandem 
viam  mihi  ineundam  esse  putavi,  quam  Draeger  ingressus 
est  in  libris,  qui  inscribuntur;  „historische  syntax  der  la- 
teinischen  sprache"  (editio  secunda  Lipsiis  1878)  et  „uber 
syntax  und  stil  des  Tacitus"  (editio  tertia  Lipsiis  1882), 
non  quo  ordinem  a  Draegero  observatum  omni  ex  parte 
probarem,  sed  ut  haec  commentatio  aptior  esset  ad  exem- 
pla  ex  aliis  scriptoribus,  quos  Draeger  attulit,  conferenda. 
Quod  attinet  ad  syntaxim,  magnae  mihi  fuisse  utilitati 
Lonnergrenii  librum  „De  syntaxi  Sulpicii  Severi"  grato 
animo  profiteor.    In  Sulpicii  Severi  libris  laudandis  edi- 


fuit)  in  modum  sollemnium  con- 
iugiorum  denupsisset.  Inditum 
imperatori  flammeum,  missi  au- 
spices;  dos  et  genialis,  torus  et 
faces  nuptiales ,  cuncta  denique 
spectata,  quae  etiam  in  feminis 
nox  operit." 


nium  coniugiorum  denuberet;  in- 
ditumque  imperatori  flamneum ; 
dos  et  genialis,  torus  et  faces 
nuptiales,  cuncta  denique,  quae 
vel  in  feminis  non  sine  verecundia 
conspiciuntur,  spectata". 

tionem  Caroli  Halmii  (Vindobonae  1866),  in  locis  Sallusti- 
anis  et  Livianis  citandis  Dietcliii  et  "Weissenbornii  secntus 
sum;  Taciti  annalium  locos  attuli  secundum  editionem,  quam 
curavit  Nipperdey  (Andresen),  historiarum,  Agricolae,  dia- 
logi  exempla  ab  Im.  Bekkeri  editione  petita  sunt.  Eeliquos, 
quibus  usus  sum,  libros,  suo  quemque  loco  commemorabo. 


Pars  prior:  De  syntaxi 


I. 

De  partibus  orationis. 

De  substantivis. 

Pluralis  nnmerus  substantivorum  abstractorum  saepis- 
sime  usurpatus  est  a  Sulpicio  Severo.  In  iis,  quae  huc 
pertinent,  enumerandis  secutus  sum  distributionem  a 
Draegero  factam  (syntax  und  stil  des  Tacitus  p.  1  sq.). 
Significant  haec  tubstantiva: 

1)  tempestatem:  ardores  Chr.  I  43,  2.  D.  I  13,  2  Sall. 
lug.  18,  9.  Tac.  hist.  5,  6. 

2)  animi  affectum:  irae  Chr.  I  23,  2.  D.  I  12,  3.  D. 
II  12,  9.  Liv.  8,  33,  7.  Tac.  ann.  1,  55. 

3)  animi  habitum:  dissensiones  Chr.  II.  51.  8.  Sall. 
hist.  1,  7.  Tac.  Agr.  32. 

4)  motionem:  occursus  D.  I.  21,  3.  D.  II.  12,  10.  Liv 
3,  26,  2. 

Certis  legibus  distingui  non  possunt:  adulationes  Chr. 
II.  38,  1.  Liv.  9,  18,  4.  Tac.  ann.  2,  32.  —  captivitates. 
Chr.  IL  30,  8.  15,  7.  Tac.  hist.  3,  70.  —  coitiones  Chr.  L 
18,  8.  Liv.  2,  35,  4.  —  dignitates  Chr.  II.  27,  3.  Liv.  2,  40,  4. 
~  expeditiones  D.  L  22,  1.  Liv.  I.  54,  2.  Tac.  hist.  4,  15. 

—  insectationes  E.  11.  12.  D,  I.  2,  14.  D.  II.  12,  3.  Tac. 
ann.  2,  55.  —  professiones  Chr.  II.  44,  6  et  8.  Liv.  35,  7,  4. 

Sallustins  et  imprimis  Livius  et  Tacitus  substantivi 
concreti  singularem  numerum  pro  plurali  adhibent  ita,  ut 
singularis  coUectivam  vim  habeat.  Sulpicius  Severus  cum 
illis  communia  habet:  hostis  Chr.  I.  22,  5.  Sall.  Cat.  9,  4- 
Liv.  6,  24,  2.  Tac.  ann.  2,  55.  —  miles  D.  II.  6,  2.  Sall- 
lug.  45,  2.  Liv.  3,  42,  5.  Tac.  hist.  1,  4. 

Eestat,  ut  de  singulorum  substantivorum  usu  pauca 
dicamus.  Amantissimus  est  Sulpicius  Severus  vocis,  „tempes- 
tas",  quam  ita  adhibet,  ut  temporis  momentum  significet.  Ra- 
rissime  ita  usurpatur  „tempestas"  a  Cicerone,  qiiod  eius  aetate 
haec  significatio  obsoleta  esse  putabatur  (cfr.  Krebs:  Antibar- 
barus) ;  sed  Sallustius,  antiquitatis  studiosissimiis,  eam  ab  an- 
tiquioribus  scriptoribus  mutuatus  est,  quem  secuti  sunt  Livius 
et  Tacitus.  Sulpicii  Severi,  quae  inveniuntur  exempla,  sunt 
haec;  Chr.  L  2,  7.  4,  3.  5,  2.  5,  4.  8,  2.  11,  8.  13,  3.  27,  2.  28,  1. 
32,  1.  33,  9.  34,  3.  35,  5.  36,  1  et  4.  37,  4.  38,  1.  43,  3. 
44,  1.  54,  2.  Chr.  IL  2,  1.  7,  6.  8,  3.  11,  1.  12,  3.  13,  1 
et  2.  17,  5.  20,  1  et  4.  23,  1.  31,  3.  32,  4.  37,  6.  42,  2. 
48,  1  et  5  50,  4.  A  ceteris  scriptoribus  posterioribus 
rarius  vox  „tempestas"  hac  significatione  usurpata  est. 

Idem  dicendum  est  de  voce  „claritudo",  quae,  ut 
multa  substantiva  in  —  tudo  desinentia,  magis  magisque 
cesserat  formationi  in  —  tas  exeunti  atque  Ciceroni  inusi- 
tata  a  Sallustio  revocata  est,  quem  Tacitus  sequitur.  Sul- 
picii  Severi  duo  exstant  loci:  Chr.  I.  19,  2  et  19,  9,  duo 
quoque  Sallustii:  Jug.  2,  4  et  7,  5,  complures  Taciti;  apud 
alios  scriptores  rarissime  invenitur. 

De  adiectivis. 

Primum  quidem  dicamus  de  adiectivis  et  participiis 
substantivorum  loco  positis.  Omnes  scriptores  Eomani 
adiectiva  et  participia  pro  substantivis  saepe  usurpant  in 

plurali  numero,  si  casus  terminatione  genus  intellegi 
potest  i.  e.  in  nominativo  et  accusativo.  Ab  hoc  vulgari 
usu  Sallustius^)  haud  ita  multis  locis,  Livius^)  et  Tacitus^) 
saepe  recedunt  ita,  ut  pluralem  adiectivi  etiam  in  genetivo, 
dativo,  ablativo  usurpent,  cuius  usus,  qui  rarus  est  apud 
optimos  scriptores,  apud  Sulpicium  Severum  quoque  satis 
multa  inveniuntur  exempla. 

Masculina  pluralis  numeri: 

Genetivus:  impudicorum  Chr.  I.  6,  5.  provincialium 
Chr.  11.34,  2.  supplicum  Chr.  I.  41,  1.  impiorum  Chr.  I.  52, 

4.  gentilium  Chr.  II.  1,  3.  popularium  Chr.  II.  18,  6.  sanc- 
torum  Chr.  II.  32,  3.  infelicium  Chr.  II.  50,  5.  rusticorum 
M.  13,  9.  stultorum  D.  I.  21,  1.  —  devictorum  Chr.  I.  33,  9 
perditorum  D.  I.  9,  4.  cfr.  Sall.  hist.  1.  41,  17  innoxiorum 
Liv.  5,  20,  6  otiosorum  urbanorum. 

Dativus:  ingratis  Chr.  I.  26,  4.  impudicis  Chr.  11.  1. 

5.  finitimis  Chr.  II.  14,  4.  miseris  M.  2,  8.  pauperibus  M. 
25,  5.  incautis  E.  J^II.  7.  gentilibus  D.  II.  4,  5.  fidelibus,  in- 
fidelibus  D.  IL  12,  11.  fretis  Chr.  IL  21,  6.  —  egressis 
Chr.  I.  15,  3.  obsessis  Chr.  L  23,  2.  subnixis  Chr.  II.  38,  1. 
constitutis  D.  II.  13,  7.  cfr.  Sall.  Cat.  54,  3  miseris. 

Ablativus,  qui  plerumque  cum  praepositionibus  con- 
iunctus  est:  a  prudentibus  Chr.  I.  2,  4.  a  regiis  Chr.  II.  20, 
1.  ab  improbis  Chr.  II.  28,  3.  ab  imperitis  Chr.  II.  48,  2. 
—  ex  victis  Chr,  I.  24,  2.  cfr.  Sall.  Cat.  60,  4  pro  sauciis. 
Tac.  hist.  2,  20  a  Graeciae  sapientissimis.  Liv.  31,  36,  11 
ab  emissis. 

Neutra  pluralis  numeri: 

Genetivus:  interiorum  Chr.  I.  19,  9.  —  futurorum 
Chr.  IL  2,  1.  gestorum  D.  IIL  1,  3.  cfr.  Liv.  3,  37,  3  taedio 
praesentium.  Tac.  ann.  2,  53  tristium  laetorumque  (cfr. 
Nipperdey  ad  ann.  3,  18). 


1)  Anschiitz:  „Selecta  capita  cle  syntaxi  Sallustiana."  p.  24—33, 

2)  Draeger  s.  h.  I.  pag.  50  sqq.' 

Dativus:  falsis  Chr.  11.  14,  7.  criminosis  Chr.  II.  37, 
5.  incertis  M.  11,  2.  —  gestis  Chr.  I.  1,  2.  dictis  M.  1,  9. 
cfr.  Sall.  Cat.  17,  6  ineptis  favere.  Liv.  23,  14,  3  honesta 
utilibus  cedunt.  Tac.  ann.  2,  27  facilem  inanibus. 

Ablativus:  mediis  Chr.  I.  4,  7.  in  saecularibus  Chr. 
II.  14,  4.  immundis  Chr.  I.  27,  2.  de  superioribus  Chr.  11. 
16,  5.  in  excellentibus  M.  19,  5.  cum  pravis  D.  I.  6,  3. 
maximis  D.  II.  5,  3.  —  de  futuris,  de  praeteritis  Chr.  II. 
3,  8.  obiectis  M.  22,  2.  cfr.  Liv.  26,  12,  17  convictus  veris. 
Tac.  ann.  4,  58  obscuris.  Apud  Sallustium  in  genetivo  et 
dativo  pluralis  neutrius  generis  adiectiva  pro  substantivis 
posita  non  inveniuntur. 

De  usu  singulorum  adiectivorum  commemorandum 
est,  Sulpicium  Severum  adiectiva  in  —  „osus"  exeuntia 
summo  studio  usurpavisse,  qua  in  re  exemplo  ei  fuerunt 
Sallustius  et  Livius  (cfr.  Briinnert:  „De  Sallustio  imita- 
tore  Catonis  Sisennae"  p.  46.  et  Kuhnast  1.  1.  pag.  339.), 
Praeter  ea,  quae  apud  omnes  scriptores  ^gitis  saepe  leguntur 
(ambitiosus,  criminosus,  fructuosus,  gloriosus,  invidiosus, 
periculosus,  religiosus,  studiosus,  speciosus,  sumptuosus, 
vitiosus,  curiosus,  fabulosus,  verbosus,  copiosus,  calamito- 
sus,  perniciosus,  quaestuosus,  superstitiosus)  in  Sulpicii  Se- 
veri  libris  ad  Sallustium,  Livium,  Tacitum  spectant  haec. 

—  conlragosus  M.  19,  4.  Liv.  5,  26,  5.  —  formidulosus 
Chr.  L  20,  7.  Sall.  Cat.  7,  2.  Liv.  8,  8,  13.  Tac.  hist.  1,  6. 

—  factiosus  Chr.  II.  40,  4.  Sall.  Cat.  18,  4.  —  incuriosus 
Chr.  L  29,  9.  40,  2.  Chr.  II.  45,  2.  Sall.  hist.  4,  65.  Liv. 
29,  3,  8.  Tac.  ann.  6,  17. 

Praeter  ea,  quae  attulli,  apud  Sulpicium  Severum 
legitur:  compendiosus  Chr.  I.  1,  1,  quod  omnino  raro  usur- 
patum,  a  Sallustio,  Livio,  Tacito,  quantum  video,  prorsus 
alienum  est. 

„Inquies"  adiectivum  pro  voce  „inquietus"  legitur 
Sulp.  Sev.  Chr.  II.  46,  3.  Krebs  (Antib.  pag.  599)  vocem 
„inquies"  priscam  esse  dicit,  quam  Sallustius,  priscorum 

verbornm  amantissimus  eiusque  imitator  Tacitus  receperunt, 
quos  Sulpicius  Severus  secutus  est.  Sallustius  et  Tacitus 
saepius  hoc  vocabulo  utuntur;  exempli  causa  commemoro 
Sall.  hist.  1.  48,  11.    Tac.  ann.  1,  65. 

Sallustii,  Livii,  Taciti  more  Sulpicius  Severus  „alii" 
vocem  pro  „reliqui,  ceteri"  usurpavit  D.  III.  10,  2  „tum 
Cato  diaconus  negat  per  totum  diem  sibi  ullam  cessisse 

capturam,  sed  neque  alios  piscatores,  quicquam  agere 

quivisse."  Huius  usus  nulla  extant  exempla  Ciceroniana, 
Sallustii  pauca  laudantur  cfr.  Cat.  43,  3  „seque,  si  pauci 
adiuvarent,  languentibus  aliis  impetum  in  curiam  factu- 
rum,"  permulta  Livii  et  Taciti,  quorum  affero  Liv.  1,  7,  3 
„sacra  diis  aliis  Albano  ritu,  Graeco  Herculi  ....  facit" 
et  Tac.  ann.  1,  30  „desolatus  aliorum  discessione;"  poste- 
rioris  aetatis  scriptores,  quantum  video,  hunc  usum  non 
imitati  sunt. 

Eestat,  ut  de  vocabulo  „mortales"  pro  „homines"  usur- 
pato  pauca  dicam.  Cicero  hanc  vocem  pro  hominibus  non 
usurpat  nisi  additis  adiectivis  ,,omnes"  vel  „multi,"  apud 
Caesarem  pro  „homines"  omnino  non  legitur  (cfr.  Krebs 
Antib.)  Saepe  hac  voce  adiectivis  attributivis  omissis 
usus  est  Sallustius,  quem  Livius  et  Tacitus  secuti  sunt. 
Apud  Sulpicium  Severum  quattuor  extant  exempla:  Chr.  1. 
4,  4.  D.  I.  5,  5.  mortales.  Chr.  11.  34,  3  mortalium,  Chr. 
I.  5,  4  inter  mortales. 

De  adverbiis. 

„Adhuc"  de  tempore  praeterito  positum  rarissime 
apud  Ciceronem  legitur,  in  Sallustii  usu  omnino  non  est 
Sed   neque  Livius  neque  Tacitus^)   aspernati  sunt  hunc 


1)  Draeger  s.  h.  I.  pag.  104  sq. 

2)  Draeger,  Tacitus  pag.  8  sq. 

usum.  Sulpicii  Severi  uonnulla  exempla  afferre  satishabeo, 
quod  ea  iam  collegit  Lonnergren  (1.  1.  pag.  17.).  M.  17,  3 
„nam  Taetradius  eo  tempore  adhuc  gentilitatis  errore  im- 
plicitus  tenebatur."  M.  5,  3  „quos  adhuc  gentilitas  detine- 
bat"  cfr.  Liv.  24,  22,  8  „  .  .  .  infiato  adhuc  regiis  animis 
ac  muliebri  spiritu."  Tac.  ann.  3,  42  „inconditam  adhuc 
multitudinem  disiecit". 

Saepe  apud  Sulpicium  Severum  adverbium  „ceterum" 
vocis  „sed"  loco  positum  est,  quod  dicendi  genus  a  Sallustio, 
Livio,  Tacito  satis  usurpatum  apud  Ciceronem  et  Caesarem 
non  invenitur.i)  cfr.  Sulp.  Sev.  Chr.  IL  14,  7.  36,  4.  38,  5. 
39,  9.  51,  1  et  7.  E.  1,  8.  D.  II.  8,  2.  10,  4.  14,  1.  D.  III.  5,  2. 

Livii  et  Taciti  more  Sulpicius  Severus  „mox"  pro 
„deinde''  vocabulo  usurpavit.  cfr.  Chr.  I.  5,  3  „mox  anno- 
nae  inopia  Aegyptum  concessit"  (Alia  exempla  Lonnergren 
laudat  pag.  18.).  Etiam  in  enumeratione  „mox"  idem  valet 
atque  „deinde".  Chr.  1.  35,  4  „ac  primum  fugiens  ad  Sa- 
muelem  se  contulit,  inde  ad  Abimelech,  postremo  ad  regem 
Moab  confugit,  mox  per  Gad  prophetam  monitus  in  terram 
Judae  regressus  vitae  periculum   adiit".    Liv.  33,   8,  9 

„primo,  ut  in  iugum  evasit  ingenti  gaudio  est  ela- 

tus,  mox  refugientibus  suis  trepidavit;  deinde  ut 

appropinquabat  hostis  ....  gladiis  rem  gerere  iubet"  Tac. 
ann.  11,  12  „creatique  primum  Valerius  Potitus  et  Aemi- 
lius  Mamercus  .  .  .;  dein  .  .  .  duo  additi  .  .  mox  dupli- 
catus  numerus". 

De  verbis. 

Ut  iteratam  verbi  actionem  significent  scriptores  Eo- 
mani  utuntur  verbis,  quae  dicuntur,  frequentativis,  quibus 


1)  Kiihner,  ausfiilirHche  grammatik  der  laieinischen  sprache  II. 
pag.  685. 


—  11  — 


summo  stiidio  et  amore  indulgent  Sallustius,^)  Livius,^) 
Tacitus.^)  Hunc  loquendi  usum  Sulpicius  Severus  imitatus 
est,  qui  communia  habet  cum  tribus  illis  rerum  scriptori- 
bus  praeter  usitatissima  illa :  „agitare,  captare,  dictare,  fre- 
quentare,  incitare,  insectari,  minitari,  occultare,  sustentare, 
suscitare,  tentare,  crepitare,  palpitare,  usitare,  visitare,  vic- 
titare,  adventare,  intentare,  periclitari,  sciscitari"  haec:  cla- 
mitare  Chr.  II.  13,  8.  Liv.  9,  24,  9.  Tac.  ann.  3,  23.  — 
coniectare  D.  III.  4,  4.  Liv.  5,  21,  16.  Tac.  ann.  1,  32.  — 
imperitare  Chr.  L  24,  1.  Chr.  IL  9,  1.  Sall.  Jug.  19,  7. 
Liv.  1,  2,  3.  Tac.  ann.  2,  2.  —  increpitare  Chr.  11.  8,  5. 
Liv.  1,  7,  2.  —  pensitare  Chr.  11.  19,  6.  21,  4.  25,  3.  Liv. 
4,  41,  3.  —  vocitare  Chr.  L  53,  2.  Chr.  IL  6,  1.  14,  2.  Liv. 
4,  61,  10.   Tac.  hist.  1,  13. 

In  tertia  persona  pluralis  perfecti  activi  pro  usitata 
terminatione  „erunt"  formam  in  „ere"  desinentem  usurpari 
satis  notum  est ;  sed  diserepantia  intercedit  inter  scriptores 
Romanos,  qui  alius  alia  potissimum  forma  utuntur.  Liceat 
mihi  afferre,  quod  Kiihner  1.  1.  I.  pag.  437  sq.  dicit  de  hac 
re:  „Cicero,  Caesar,  Cornificius  bedienten  sich  fast  durch- 
weg  der  form  auf  — runt ,  nur  selten  der  auf  — re  .... 
hingegen  hat  Cato  wie  es  scheint  gewohnlich  die  form 
auf  — re  gebraucht  ....  auch  Sallustius  gebraucht  fast  nur 

die  form  auf  — re,   die  auf  — runt  selten  andere  hi- 

storiker  gebrauchen  beide  formen  ziemlich  gleich  oft; 
Livius  gebraucht  die  form  auf  — re  ungemein  haufig". 
Multos  illos  locos  Sallustianos  Laws^)  diligenter  et  accu- 
rate  collegit,  et  quam  sit  crebra  haec  brevior  forma  apud 
Tacitum  invenies,  quocunque  loco  eius  libros  evolveris.  Sul- 
picius  Severus  quoque  formae  in  — ere  exeuntis  est  eman- 


1)  Schultze;  „De  arcliaismis  Sallustianis"  pag.  67, 

2)  Kiihnast  1.  1.  pag.  343. 

3)  Schoenfeld;  „De  Taciti  studiis  Sallustianis"  pag.  18. 

4)  „De  dicendi  genere  Sallustii  commentatio"  pag.  10  sq. 

tissimus:  concessere  Chr.  1.  5,  4.  34,  5.  Chr.  II.  8,  1.  — 
interiere  Chr.  I.  38,  7.  44,  5.  45,  5.  —  scripsere  Chr.  I.  36, 
5.  —  cepere  Chr.  I.  22,  5.  —  petiere  Chr.  I.  39,  5.  Chr.  II. 
23,  4.  —  exploravere  Chr.  I.  48,  4.  —  pervertere  Chr.  II. 
48,  2.  —  vertere  Chr.  II.  48,  5.  ~  pervicere  Chr.  II.  7,  2. 

—  pervexere  Chr.  II.  10,  3.  —  paruere  Chr.  II.  10,  4.  — 
snccessere  Chr.  II.  15,  9.  —  defuere  Chr.  II.  19,  8.  —  fuere 
Chr.  II.  21,  7.  39,  2.  42,  6.  46,  2.  —  coepere  Chr.  11.  30,  2. 
44,  6.  —  irrupere  Chr.  II.  30,  4.  —  extulere  Chr.  II.  39,  1. 

—  misere  Chr.  II.  42,  3.  —  dedere  Chr.  II.  43,  4.  45,  2.  — 
abnuere  Chr.  II.  45,  4.  —  interfuere  Chr.  11.  47,  1.  E.  III. 
5.  —  cessere  Chr.  II.  47,  7.  D.  I.  48,  4.  —  sparsere  Chr.  II. 
48,  2.  —  infecere  Chr.  II.  48,  2.  —  pervenere  Chr.  11.  48,  4. 

—  repetivere  Chr.  II.  48,  6.  —  recepere  Chr.  II.  48,  6.  — 
habuere  M.  13,  4.  —  egere  M.  18,  4.  —  videre  D.  II..  2,  2. 

—  fecere  D.  II.  3,  3.  —  innotuere,  potuere  D.  II.  4,  2.  Ee- 
spiciendum  est  hac  in  re,  Sulpicio  Severo  ne  multis  qui- 
dem  locis  occasionem  fuisse  ad  hanc  formam  usurpandam, 
cum  praesenti  historico,  quod  dicitur,  valde  indulgeret. 

Infinitivus  historicus,  apud  Ciceronem  et  Caesarem 
non  tam  frequens,  omnium  scriptorum  Romanorum  latis- 
sime  patet  apud  Sallustium,  quod  exempla,  quae  coUegit 
Laws  (1.  1.  pag.  2  sqq.)  docent.  A  Livio  quoque  et  Tacito 
frequenter  usurpatus  est  infinitivus  historicus,  sed  si  com- 
paramus  tres  illos  scriptores,  Sallustio  hoc  genus  dicendi 
multo  magis  placuisse  quam  Tacito^)et  Livio^)  elucet.  Sul- 
picius  Severus,  qui  non  raro  infinitivum  historicum  adhibet, 
recedit  a  Sallustii,  Livii,  Taciti  usu  eo,  quod  saepe  singulos 
infinitivos  usurpat,  cum  illi  plerumque  complures  coniun- 
gant. 

Singuli  infinitivi  leguntur:  instare  Chr.  I.  22,  5.  cau- 
sari  Chr.  I.  43,  4.    hortari  Chr.  II.  4,  5.    negare  Chr.  II. 


1)  Draeger,  Tacitus  pag.  13. 

2)  Kiihnast  1.  1.  pag.  245. 

8,  5.  deflere  Chr.  II.  11,  3.  convenire  Chr.  II.  41,  2.  pro- 
fiteri  Chr.  IT.  44,  2.  instare  Chr.  11.  47,  5.  commovere  M. 
13,  2.  negare  M.  17,  2.  comminari  M.  23,  4.  polliceri  D.  I. 
18,  3.  apparere  D.  II.  3,  8.  fateri  D.  II.  4,  8.  abnuere 
D.  11.  11,  2.    orare  D.  III.  2,  5. 

Complures  infinitivi  coniuncti  inveniuntur:  precari  — 
obicere  Chr.  I.  38,  8.  minitari  —  imperare  Chr.  I.  50,  5. 
ridere  —  gemere  M.  3,  2.  mutare  —  minitari  M.  13,  6. 
perstare  —  orare  M.  16,  5.  stupere  —  flere  —  praedicari 
M.  13,  9.  exsequi  —  observare  —  habere  Chr.  I.  33,  7. 
obviam  ruere  —  festinare  —  exsultare  —  grates  Deo  re- 
ferre  Chr.  I.  31,  5.  Quinquies  ligitur:  Chr.  I.  32,  5  „at  ille 
placide  salubri  oratione  ab  insana  voluntate  detorquere 
plebem,  dominationem  regiam  et  superba  imperia  exponere, 
libertatem  extollere,  servitutem  detestari,  postremo  divinam 
eis  iram  denuntiare".  Chr.  I.  35,  8  „ad  haec  Saul  culpam 
fateri,  veniam  precari,  lacrimas  fundere,  pietatem  David 
extoUere,  malitiam  suam  incusare".  M.  2,  8  „adsistere  la- 
borantibus,  opem  ferre  miseris,  alere  egentes,  vestire  nudos, 
nihil  sibi  ex  militiae  stipendiis  praeter  cotidianum  victum 
reservare." 

Semel  apud  Sulpicium  Severum  infinitivum  histori- 
cum  excipit  verbum  finitum:  Chr.  I.  26,  4  „at  illi  flentes 
culpam  fateri  et  veniam  precari,  abiectisque  idolis  Deum 
implorantes  negatam  licet  misericordiam  impetraverunt". 
cfr.  Sall.  Cat.  16,  2  „commodare  —  habere  —  imperabat". 
Liv.  3,  4,  6  „responderunt  —  haberi  —  invenit".  Tac. 
ann.  11,  37. 

Multo  rarius  quam  verbi  activi  invenitur  infinitivus 
historicus  verbi  passivi.  Antiquiorum  scriptorum  perpauca 
exstant  exempla ;  sed  Sallustii  satis  multa  laudat  Badstub- 
ner^)  atque  Livius  et  Tacitus  hunc  Sallustii  morem  reti- 
nuerunt.  Sulpicius  Severus  haec  habet  exempla:  Chr.  II.  7,  4 


1)  „De  Sallustii  dicendi  genere  commentatio"  pag.  45. 

„Daniel  clarus  ante  clarior  haberi".  M.  13,  9  „tum  vero  . . . 
stupere  miraculo,  monachi  flere  prae  gandio,  Christi  nomen 
in  commune  ab  omnibus  praedicari".  D.  I.  18,  3  „ille  vero 
nihil  . . .  permxoveri".  cfr.  Liv.  9,  40,  14  „iam  strage  ho- 
minum  armorumque  insignium  campi  repleri".  Tac.  ann. 
4,  69  „notae  ignotaeque  aures  vitari".  Sall.  Cat.  27,  2  „ipse 
cum  telo  esse,  item  alios  iubere,  hortari  . . .  dies  noctesque 
festinare,  vigilare,  neque  insomniis  neque  labore  fatigari". 

Restat,  ut  pauca  dicamus  de  temporum  usu.  Sulpicius 
Severus  perfectum  aliquoties  plusquamperfecti  loco  usur- 
pavit.  E.  III.  17  „testatique  nobis  sunt,  qui  ibidem  fue- 
runt,  vidisse  se  vultum  eius  tamquam  vultum  angeli".  D. 
III.  3,  5  „mirum  et  illud,  quod  huic  memini  contigisse. 
vas  vitreum  cum  oleo,  quod  Martinus  benedixerat,  in  fe- 
nestra  paululum  editiore  deposuit".  Haec  temporum  per- 
mutatio  Ciceroni  et  iis,  qui  ante  Ciceronem  scripserunt, 
usitata  fuisse  non  videtur.')  Sallustii  iam  in  usu  erat. 
cfr.  Jug.  70,  1  „per  idem  tempus  Bomilcar,  cuius  impulsu 
Jugurtha  deditionem,  quam  metu  deseruit,  inceperat  ,...". 
Plura  Livii  laudantur  exempla.  cfr.  1,  1,  1  „•  •  •  •  '^'^^^  pacis 
reddendaeque  Helenae  semper  auctores  fuerunt,  omne  ius 
belli  Achivos  abstinuisse".  Saepe  quoque  apud  Tacitum 
invenitur  hic  usus.  cfr.  ann.  1,  53  „....  litteraeque,  quas 
Julia  patri  Augusto  cum  insectatione  Tiberii  scripsit,  a 
Graccho  compositae  credebantur".  A  scriptoribus  posteri- 
oris  aetatis  hic  usus,  quantum  video,  alienus  est. 

Saepissime  plusquampeifectum  vim  habet  perfecti. 
Chr.  I.  31,  1  „quibus  rebus  olfensus  Deus  maximeque  ma- 
litia  hominum,  quae  ultra  modum  processerat,  delere  peni- 
tus  humanum  genus  decreverat".  Chr.  II.  20,  2  „Mattha- 
thias  oppido  egressus,  multis  ad  eum  coniluentibus,  speciem 
iusti  exercitus  effecerat".  M.  7,  4  „tum  vero  magna  ad 
Dominum  voce  conversus  gratias  agens  cellulam  clamore 


1)  Draeger  s.  h.  I.  pag.  258. 

compleverat".  D.  I.  17,  6  „plerumque  vidi,  ut  dudum  di- 
xeram,  uno  in  loco  habitare  centenos".  Compluribus  exem- 
plis  rem  illustrare  supervacaneum  est,  cum  Lonnergren  (1. 1. 
pag.  56)  magnam  copiam  attulerit.  Hoc  loquendi  genus 
rarissime  usurpatum  est  a  Cicerone,  saepius  invenitur  apud 
Sallustium.  cfr.  Cat.  18,  6  „ea  re  cognita  rursus  in  nonas 
Februarias  consilium  caedis  transtulerant".  Sallustium  Li- 
vius  secutus  est,  cfr.  2,  18,  19  „Sabinis  etiam  creatus  Ro- 
mae  dictator  eo  magis,  quod  propter  se  creatum  credide- 
rant,  metum  incussit".  Complura  exempla  exhibet  Tacitus, 
cfr.  ann.  1,  63  „tunc  nova  acie  turbatus  eques;  missaeque 
subsidiariae  cohortes  et  fugientium  agmine  impulsae  auxe- 
rant  consternationem  .  .  .  Sed  invenitur  hic  usus,  quam- 
quam  raro,  apud  Senecam,  Apuleium,  alios. 


II. 

De  enuntiato  simplici. 

De  praedicato. 

Sulpicius  Severus  cum  Sallustio,  Livio,  Tacito  eo 
maxime  consentit,  quod  saepissime  omittit  verbi  substan- 
tivi  formas.  Indicativi  omissio,  imprimis  in  enuntiatis  pri- 
mariis,  haud  raro  iam  apud  optimos  scriptores  invenitur. 
Sed  Sulpicius  Severus  non  solum  indicativi  formas  in  enun- 
tiatis  primariis  et  secundariis,  sed  etiam  coniunctivi  omit- 
tit  secutus  Sallustium,  Livium,  Tacitum. 

Indicativi  in  enuntiatis  primariis  omissi  pauca  suffi- 
ciant  exempla.  Omittitur  „est":  Chr.  I.  3,  5  „.  .  .  id  gestum 
a  mundi  exordio  annos  II  CC  duos  et  quadraginta".  Chr. 

I.  5,  1  „Abraliam  autem  patre  Thara  natus".  Chr.  I.  6,  2 
„tunc  ei  atque  uxori  eius  adiectione  unius  litterae  nomen 
immutatum". — „sunt":  Chr.  1.  23,  3  „ita  ille  ....  super- 
venit  caesaque  ad  internecionem  multa  hostium  milia". 
Chr.  I.  24,  1  „huius  ductu  res  prospere  gestae".  Chr.  I. 
29,  5  „tertio  (sc.  proelio)  demum  Beniamitae  victi  caesique 
ad  internecionem". 

Imperfecti  indicativi  formae  omittuntur  a  Sulpicio 
Severo  :  „erat":  Chr.  I.  10,  6  „carus  admodum  Joseph  patri 
obque  id  invisus  fratribus".  Chr.  I.  33,  5  „castra  .  .  .  peri- 
culum  ostendebant,  neque  cuiquam  exeundi  in  proelium 
animus".  Chr.  II.  46,  4  „vigilare  ....  poterat,  habendi  mi- 
nime  cupidus,  utendi  parcissimus".  E.  III.  10  „tunc  vero 
maeror  et  luctus  omnium  et  vox  una  plangentium".  cfr. 
Liv.  8,  17,  10  „eo  certamine  superior  Alexander". 

„erant":  Chr.  II.  18,  5  „inde  inter  Jasonem  et  Mene- 
laum  foeda  certamina".  Liv.  5,  26,  9  „obsidio  inde  urbis 
et  munitiones".  Saepe  apud  Tacitum  „erat"  vel  „erant" 
omissa  sunt. 

In  enuntiatis  secundariis  Sulpicius  Severus  indicativi 
formas  verbi  substantivi  omittit  praecedentibus  particulis: 
postquam,  cum,  quia,  ubi,  donec. 

„postquam":  Chr.  II.  30,  2  „quae  postquam  ad  Vespa- 
sianum  delata".  cfr.  Sall.  Jug.  109,  2  „postquam  .  .  .  con- 
gressi".  Liv.  21,  15,  3  „octavo  mense  quam  coeptum  op- 
pugnari  captum  Saguntum  .  .  . ."  Tac.  ann.  2,  9  „postquam 
digressi".  —  „cum":  Chr.  II.  33,  6  „cum  in  caelum  Do- 
minus  nube  sublatus".  Sall.  Jug.  71,  1  „sed  cum  eae  lit- 
terae  adlatae".  Liv.  29,  10,  1  „cum  P.  Licinii  litterae  Ro- 
mam  adlatae".  —  „quia":  Chr.  II.  23,  2  „quia  infido  inge- 
nio  male  usus".  Sall.  Jug.  18,  12  „quia  Libues  quam  Gae- 
tuli  minus  bellicosi".  Tac.  ann.  6,  37  „quia  eorum  .... 
certior  fides".  —  „ubi":  Chr.  II.  2,  3  „quod  ubi  Danielo 
compertum".  Sall.  Jug.  77,  3  „ubi  ea  impetrata".  Liv.  22, 
5^  6  „ubi  in  omnis  paTtis  nequiquam  inipetus  capti".  Tac. 

ann.  2,  83  „nbi  crematus".  —  „donec":  Chr.  11.  9,  1  „donec 
centesimo  fere  anno  ....  ab  aedificando  deterriti".  Liv.  10, 
],  5  „donec  .  .  .  fauces  congestis  lignis  accensae".  Tac.  ann. 
4,  74  „donec  id  quoque  vetitum". 

Haud  raro  in  enuntiatis  relativis  verbum  substanti- 
vum  deest  apud  Sulpicium  Severum.  cfr.  Chr.  II.  46,  1 
„sequuntur  tempora,  quibus  non  usitato  malo  pollutae  ec- 
clesiae  et  turbata  omnia".  cfr.  Liv.  10,  30,  4  „quo  in  Senti- 
nati  agro  bellatum".  Tac.  ann.  1,  33  „quorum  causae  acri- 
ores".    Sall.  Jug.  89,  5. 

Coniunctivi  formae  omissae  sunt:  Chr.  II.  4,  6  „quid 
de  ea  postea  actum,  sacris  litteris  siletur".  Chr.  I.  19,  5 
„iusto  dolore  improbum  populum  nisi  a  Moyse  exoratus 
delesset".  E.  II.  17  „quo  spes  nostra  tenenda,  quo  animus 
dirigendus,  instruxit".  D.  I.  11,  4  „cum  ingressi  pariter 
ambo,  conspiciunt  palmiciam  sportam".  cfr.  Sall.  Jug.  88, 
6  „an  mobilitate  ingenii  pacem  atque  bellum  mutare  soli- 
tus".  Liv.  42,  5,  3  „ut  quae  sub  dicione  eius  urbes  .... 
vellent".  Tac.  ann.  1,  11  „se  didicisse,  quam  arduum,  quam 
subiectum  fortunae  regendi  cuncta  onus". 

Infinitivus  „fuisse"  deest:  Chr.  II.  11,  7  „sed  consum- 
matio  restitutae  urbis  XXX.  et  II.  imperii  Artaxerxis  anno 
refertur".  Chr.  II.  14,  4  „idque  vel  ex  hoc  conicio,  quod 
idem  Ochus  ....  natura  immitis  cupidusque  bellorum  tra- 
ditur".  D.  III.  17,  6  „sciant  Athenae,  non  sapientiorem  in 
academia  Platonem  nec  Socratem  in  carcere  fortiorern  .  .  .  ." 
cfr.  Tac.  ann.  1,  80  „sunt,  qui  existument,  ut  callidum  eius 
ingenium,  ita  anxium  iudicium".  Sallustius  aliquoties,  Li- 
vius  et  Tacitus  saepe  „fuisse"  omittunt  apud  participium 
futuri  activi.  cfr.  Sall.  Cat.  27,  2.  Liv.  23,  2,  5.  Tac. 
ann.  2,  31. 

De  casibus. 

1)  De  accusativo. 

Accusativum  localein,  de  terrarum  nominibus  usur- 
patum,  apud  Ciceronem  uno  tantum  loco  inveniri  Kiihnast 
1.  1.  pag.  156  docet;  Sallustii,  Livii,  Taciti  complura  affe- 
runtur  exempla.  Apud  Sulpicium  Severum  leguntur:  Chr. 
I.  5,  3  „Aegyptum  concessit".  Chr.  II.  24,  3  „Cretam  con- 
fugerat". 

Accusativus  Graecus,  cum  verbis  passivis  reflexive 
usurpatis  et  cum  verbis  vere  passivis  coniunctus,  quem 
poetae  in  linguam  Latinam  induxerunt,  apud  Sulpicium 
Severum  saepius  invenitur.  Hanc  constructionem*  Graecam 
a  poetis  primo  usurpatam  Sallustius  in  prosam  orationem 
induxit,*)  quem  secuti  sunt  Livius  et  Tacitus.  Praeter  usi- 
tatam  vocem  „induere"  (cfr.  M.  3,  2.  E.  I.  12)  Sulpicius 
Severus  haec  verba  cum  accusativo  Graeco  coniungit: 

„erudire":  E.  I.  7  „ut  ex  his  humana  mens  erudiretur 
naufragiorum  atque  serpentium  casus".  —  „desecare":  E.  II. 
10  „desecari  membra".  —  „conspergere":  D.  11.  3,  9  „caput 
atque  ora  conspersi".  A  plurimis  prosae  orationis  scriptori- 
bus  et  aureae  et  posterioris  aetatis  hic  accusativus  prorsus 
alienus  est  (cfr.  Draeger,  s.  h.  I.  p.  362). 

Nonnulla  verba  et  simplicia  et  cum  praepositionibus 
composita  Sulpicius  Severus  cum  accusativo  coniungit  se- 
cutus  Sallustium,  Livium,  Tacitum,  cum  ceteri  scriptores 
in  universum  praepositiones  addiderint  aut  alia  constructi- 
one  usi  sint. 

Haec  verba  simplicia  cum  accusativo  coniuncta  huc 
pertinent : 

„fungi"  saepius  cum  accusativo  coniunctum  invenitur, 
Chr.  1.  7,  7  „Abraham  diem  functus  est".    Chr.  I.  36,  1. 


1)  Draeger,  s.  h.  II.  praef.  pag.  VII. 

46,  4.  47,  1.  49,  5.  53,  1.  Chr.  11.  6,  1.  26,  3.  Apud  Cice- 
ronem,  Caesarem,  Sallustium,  Livium  accusativus,  excepta 
constructione  participii  futuri  passivi,  non  invenitur;  Taciti 
duos  locos  laudat  Nipperdey:  ann.  3,  2.  4,  38. 

„potiri":  Chr.  I.  45,  2  „imperium  potitus  est".  Chr.  I.  46, 
4  „victoriam  potitus  est".  Salhistius  semel  cum  accusativo 
construit  hist.  inc.  libr.  118  item  atque  Tacitus  ann.  11, 
10.  Quae  Ciceronis  laudantur  exempla,  incerta  sunt  (cfr. 
Draeger  s.  h.  I.  pag.  570). 

"Verba  cum  praepositionibus  composita: 

„egredi":  Chr.  I.  3,  5  „ita  Noe  arcam  egressus  est". 
M.  7,  3  „egredi  ceUulam".  Apud  Sallustium  cum  accusativo 
ter  coniungitur:  Jug.  110,  8.  hist.  1.  87.  hist.  III.  33,  sed 
his  tribus  locis  non  significat  „exire",  sed  „supergredi".  No- 
tionem  „exire"  exhibens  cum  accusativo  coniunctum  est  a 
Livio  1,  29,  6  „egressis  urbem  Albanis"  et  a  Tacito:  ann.  1, 
30  „egredi  tentoria".  Sed  invenitur  hic  usus  apud  Caesa- 
rem  quoque;  apud  posteriores  scriptores  cum  accusativo 
coniunctum  plerumque  significat  „supergredi". 

„praeire":  Chr.  11.  23,  1  „praeeuntibus  aciem  cum  in- 
genti  terrore  elefantis".  Tac.  ann.  6,  21  per  avia  ac  derupta 
praeibat  eum". 

2)  Be  dativo. 

Dativi  contra  usitatum  dicendi  morem  cum  verbis 
coniuncti  Sulpicio  Severo  cum  Livio  et  Tacito  communia 
sunt  haec  exempla: 

„Assultare":  Chr.  I.  50,  5  „rex  Assyrius  portis  assul- 
tans".  Aliquoties  apud  Tacitum  invenitur,  cfr.  ann.  2,  13 
„assultatum  est  castris". 

„invehere":  D.  I.  23,  4  „cum  urbi  invexit".  Liv.  22, 
5,  8  „mare  fluminibus  invexit".  Tac.  ann.  2,  23  „per  flumen 
Amisiam  Oceano  invexit". 

„superstare":  D.  III.  9,  1  „cui  idolum  superstabat". 
cfr.  Liv.  40,  2,  2.    Tac.  hist.  3,  82. 

Dativum  apnd  omnes  scriptores  Eomanos,  Caesare  ex- 
cepto,  verbis  passivis  „ab"  praepositionis  loco  subici  nemo 
est,  qui  nesciat.  Sed  apud  Ciceronem  principesque  scriptores 
prosae  orationis  hic  dativus  semper  fere  cum  participio 
perfecti  et  cum  temporibus  ab  illo  derivatis  coniunctus  est, 
rarissime  autem  accidit,  ut  subiciatur  temporibus,  quae  vo- 
cantur,  simplicibus,  Sallustius  hac  in  re  non  multum  dis- 
crepat  a  melioribus  scriptoribus ;  sed  Livius  et  Tacitus  non 
solum  tempora  composita,  sed  etiam  simplicia  haud  raro 
ita  construunt,  item  Sulpicius  Severus.  Quod  attinet  ad 
tempora  composita  pauca  sufficiant  exempla.  Chr.  I.  4,  7 
„sed  filiis  Noe  ita  divisus  orbis  fuit".  Chr.  II.  4,  6  „nobis 
nihil  compertum".    D.  I.  1,  5  „qui  etsi  mihi  parum  cogni- 

tus  est".    D.  III.  1,  3  „fafceor  enim  tibi  mihi  saepius 

auditas  esse  virtutes". 

Dativi  cum  temporibus  simplicibus  coniuncti  haec  in- 
veni  exempla:  Chr.  I.  20,  5  „exploratoribus  in  eam  missis 
renuntiatur".  Chr.  II.  4,  6  „sacris  Htteris  siletur".  Chr.  11. 
14,  8  „.  .  .  ut  alia  agentibus  aut  alia  quaerentibus  haec  quo- 
que  cum  reliquis  miscerentur".  D.  I.  26,  7  „verum  nobis 
ad  alia  properantibus  omnis  illorum  memoria  relinquatur". 

D.  II.  4,  8  „tota  nobis  istorum  memoria  relinquatur".  cfr. 
Liv.  5,  G,  14  „non  uni  aut  alteri  militi,  sed  universis  exer- 
citibus  ....  audiuntur".  Tac.  ann.  1,  11  „Tiberio  ....  im- 
plicabantur".  Ceteri  posterioris  aetatis  scriptores  hac  in  re 
in  universum  cum  optimis  scriptoribus  consentiunt. 

Dativus  pendens  a  substantivis,  ubi  exspectamus  ge- 
netivum,  raro  apud  praestantiores  scriptores  legitur.  Apud 
Sallustium  quoque  non  multis  locis  invenitur  hic  usus,  qui 
late  patet  apud  Livium  et  Tacitum  (cfr.  Draeger,  Tacitus 
pag.  25  sq.).  Apud  Sulpicium  Severum  haec  inveni  exem- 
pla:  Chr.  I.  2,  7  „quibus  caelum  sedes  erat".  Chr.  I.  29,  5 
„huic  bello  dux  fuit".  Chr.  I.  30,  1  „huic  pater  Elchana". 
Chr.  II.  48,  2  „sed  iter  eis  praeter  interiorem  Aquitaniam". 

E.  I.  14  „verbis  meis  Dominus  est  testis".    cfr.  Sall.  Cat. 

40,  3  „.  .  .  miseriis  suis  remedium  mortem  exspectare".  Liv. 
2,  36,  2  „periculum  urbi  fore".  Tac.  ann,  2,  21  „solam  inter- 
necionem  gentis  finem  bello  fore", 

3)  De  genetivo. 

Neutris  adiectivorum  numeri  singularis  et  pluralis  per- 
saepe  Sulpicius  Severus  adiungit  genetivum.  Raro  hanc  struc- 
turam  apud  meliores  scriptores  inveniri  grammatici  docent. 
Inde  a  Sallustii  aetate  magis  magisque  in  prosam  orationem 
irrepsit  liic  usus,^)  cuius  in  Livii^)  et  Taciti^)  operibus 
permulta  leguntur  exempla.  Posterioris  aetatis  scriptores 
hoc  dicendi  genere  raro  usi  sunt  (cfr.  Draeger,  s.  h.  I.  pag. 
456),  saepe  Sulpicius  Severus,  cuius  in  libris  praeter  usi- 
tata  illa:  „adversa  gentis,  reliquum  noctis,  profundum  pu- 
tei,  multum  diei"  ad  Sallustii,  Livii,  Taciti  imitationem 
spectant  haec:  Chr.  II.  46,  7  „pleraque  Hispaniae."  Sall. 
Jug.  102,  9  „humanarum  rerum  pleraque".  Liv.  21,  35,  11 
„pleraque  Alpium".  Tac.  hist.  2,  98  „pleraque  consiliorum".  — 
D.  I.  9,  7  „plurimum  monachorum"  Sall.  Cat.  17,  2  „plu- 
rimum  audaciae."  —  D.  I.  13,  1  „prima  eremi".  Tac.  ann. 
2,  16  „prima  silvarum."  —  D.  II.  5,  3  „minima  illius  alio- 
rum  maximis  maiora".  SalL  Jug.  102,  7  „offensae  minimum". 
—  Chr.  11. 15,  9  „ima  montium."  Liv.  22,  17,  2  „ima  cornuum". 
Tac.  ann.  12,  24  „per  ima  montis."  —  D.  IIL  13,  3  „se- 
creta  silvarum".  Liv.  „secretum  loci".  (cfr.  Klihnast  1.  1. 
pag.  78).  Tac.  ann.  4,  41  „secreto  loci." 

Hanc  structuram  aureae  aetatis  scriptores  praeter 
Sallustium  prorsus  aspernati  sunt,  si  adiectiva  neutrius 
generis  pendent  a  praepositionibus  (cfr.  Draeger  s.  h.  I. 


1)  Draeger,  s.  h.  I.  pag.  453. 

2)  Anschiitz  1.  1.  pag.  32. 

3)  Kiihnast  1.  1.  pag.  78. 

4)  Draeger,  Tacitus  pag.  29  sq. 

p.  456).  Sallustius  primus  ita  locutus  est  et  duo — quan- 
tum  video  -  inveniuntur  exempla:  Jug.  37,  4  „in  praerupti 
montis  extremo".  Jug.  93,  2  „ad  summum  montis."  Fre- 
quentior  hic  usus  est  apud  Livium,  Tacitum,  Sulpicium 
Severum.  Clir.  T.  35,  6  „in  huius  interiora."  Chr.  I.  45, 
4  „de  exiguo  olei".  M.  1,  7  „ad  omnia  illius".  E.  I.  6 
„supra  profunda  maris."  D.  I.  9,  6  „ad  Egypti  extrema." 
D.  I.  18,  4  „intra  camini  illius  concava."  Chr.  I.  17,  6 
„circa  ima  montium".  D.  III.  6,  3  „in  medio  ecclesiae". 
M.  23,  5  „in  medio  vestrum".  Liv.  6,  23,  2  „in  medium 
campi."  Tac.  ann.  15,  18  „medio  Capitolini  montis".  Raro 
apud  ceteros  scriptores  posteriores  invenitur  haec  structura. 

Genetivus,  insolentius  adiectivo  adiunctus,  Sulpicio 
Severo  cum  Sallustio,  Livio,  Tacito  communis  est:  „promp- 
tus".  Chr.  II.  46,  3  „disserendi  ac  disputandi  promptissi- 
mus".  cfr.  Sall.  hist.  II.  13.    Tac.  hist.  2,  23. 

Genetivus  appositionalis,  qui  decitur,  in  universum 
rarissime  a  scriptoribus  Romanis  usurpatus,  latius  patet 
apud  Livium  et  Tacitum;  apud  Sulpicium  Severum  quo- 
que  non  raro  legitur.  Lonnergren  1.  1.  pag.  40  laudat  haec 
exempla:  Chr.  I.  43,  4  „Saraptae  oppidum".  Chr.  11. 
26,  2  „Hyrcani  cognomen".  D.  I.  16,  3  „ibicis  nomen". 
Chr.  I.  16,  4  „arboribus  palmarum".  Chr.  I.  27,  3  „oliva- 
rum  arbores."  His.  addo:  Chr.  I.  25,  3  „terra  Aegypti". 

4)  De  ablativo. 

Nonnullis  locis  apud  substantiva  appellativa  Sulpi- 
cius  Severus  SaUustium,  Livium,  Tacitum  secutus  ablati- 
vu^m  separationis,  qui  dicitur,  usurpavit,  nbi  aureae  et 
posterioris  aetatis  scriptores  praepositionibus  „a,  de,  ex" 
usi  sunt» 

Ita  cum  ablativo  coniuncta  sunt: 
„detrudere".  Chr.  II.  51,  5  „episcopatu  detrusus".  Tac  ann. 

2^  17  ,,collibus  detrudebantur". 

„eruere".  M.  9,  1  „monasterio  erui".  Tac.  ann.  2,  69.  „solo 
ac  pariefcibus  erutae  humanorum  corporum  reliquiae". 
„eximere".  Chr.  I.  54,  5  „carcere  exemptus".  Chr.  I.  11,  6. 
Classici,  qui  vocantur,  scriptores  adhibent  praeposi- 
tiones  „ex"  aut  „de",  posteriores  praeter  praepositi- 
ones  „ex"  et  „de"  dativum  saepe  cum  hac  voce  con- 
iungunt;  Livius  primus  usurpavit  ablativum  cfr.  33, 
23,  2  „servitute  exemptos"  et  saepius. 

„emergere".  Chr.  II.  15,  7  „malis  emersisse".  Sall.  hist.  IV. 
22  „navigia  fundo  emergunt".  Tac.  ann,  1,  65  „palu- 
dibus  emersum". 

De  praepositionibus. 

Haud  raro  „inter"  loco  „in"  praepositionis  cum  abla- 
tivo  coniunctae  usurpatum  est  a  Sulpicio  Severo.  Haec 
vis  praepositionis  „inter",  quam  Cicero  et  Caesar  omnino 
aspernati  sunt  (cfr.  Draeger  s.  h.  I.  p.  608),  saepius  apud 
Sallustium,  Livium,  Tacitum  invenitur;  cfr.  Sall.  Jug.  89, 
4  „erat  inter  ingentes  solitudines  oppidum  magnum".  Liv. 
32,  13,  1  „  ...  .  angustias,  quas  inter  valle  se  flumen 
insinuat".  Tac.  ann.  2,  38  „etiam  inter  augustias  fortunae". 
Sulpicii  Severi  haec  exstant  exempla:  D.  I.  3,  3  „parvum 
tugurium  inter  harenas  conspicis".  D.  I.  4,  2  „an  essent 
aliqui  inter  illas  solitudines  Christiani".  Chr.  II.  5,  3 
„inter  ignes".  M.  5,  4  „ac  primum  inter  Alpes  devia 
secutus".  E.  11.  9  „inter  flammarum  globos". 

„In"  cum  accusativo  apud  Sulpicium  Severum  ita 
construitur,  ut  cum  substantivo  coniunctum  breviter  pro 
enuntiato  finali  aut  consecutivo,  quod  dicitur,  usurpatum 
sit.  Haec  strnctura,  apud  aureae  aetatis  scriptores  et  apud 
Sallustium  satis  rara,  in  Livii  et  Taciti  libris  saepe  invenitur, 
raro  apud  posteriores  scriptores.  Multa  exempla  a  Sulpicio 
Severo  petita  affert  Lonnergren  1.  1.  pag,  34  sq.,  quam  ob 

rem  paucis  contentus  ero.  Chr.  T.  18,  8  „coitiones  in  testi- 
monium  falsum  aut  in  quamcunque  malitiam  esse  faciendas". 
Chr.  II.  39,  1  „qui  in  damnationem  Athanasii  non  subscri- 
berent".  D.  I.  19,  5  „quasi  in  testimonium  manens." 
D.  III.  10,  5  „quas  (sc.  virtutes)  in  exemplum  sanctis  suis 
dedit."  cfr.  Liv.  28,  28,  2  „E.egium  quondam  in  praesi- 
dium  missa  legio."    Tac.  ann.  3,  56  „in  falsum  aucta". 

Ad  terram  vel  urbem,  unde  quis  est,  significandam, 
Livius  saepe  „a"  praepositionem  cum  ablativo  terrae  vel 
urbis  adhibet,  cum  ceteri  scriptores  Romani  adiectiva  ab 
illis  substantivis  derivata  usurpaverint.  Hunc  usum  Livi- 
anum  Tacitus,  quantum  video,  semel,  Sulpicius  Severus 
saepius  imitatus  est.  cfr.  II.  39,  4  „Lucifer  a  Carali"  II. 
42,  6  „Gregorius  ab  Alexandria".  II.  40,  5  „Osius  ab  Hi- 
spania".  II.  38,  3  „a  Singiduno  Ursatius,  Valens  a  Mursa, 

 Acatius  a  Caesarea,  Narcissus  a  Neronopoli  .  .  .  ." 

cfr.  Liv.  1,  50,  3  „Turnus  Herdonius  ab  Oricia".  Tacitus 
ann.  2,  47  „Magnetes  a  Sipylo". 


III. 

De  enuntiatomm  coordinatione, 

De  particulis  copulativis. 

Si  tria  vocabula  enumerantur,  a  scriptoribus  Roma- 
nis  singula  membra  aut  particulis  copulativis  coniunguntur, 
aut  particulis  omissis  sine  coniunctione  enumerantur,  atque 
rarissime  tertio  tantum  particula  „et"  additur.  Hoc  si 
apud  Ciceronem  et  plerosque  ceteros  scriptores  interdum 
legitur,  semper  fere  tertium  membrum  maiorem  vim  habet, 
quam  duo  antecedentia  (cfr.  Draeger,  s.  h.  II.  pag.  3  sq.). 
Ab  hoc  usu  iam  Sallustius  recedit;  late  patet  hoc  genus 

dicendi  apud  Livium  et  Tacitum,  quos  Sulpicius  Severus 
secutus  est.  Chr.  II.  51,  4  „Tertullus,  Potamius  et  Johan- 
nes."  II.  48,  1  „Instantius,  Salvianus  et  Priscillianus."  II. 

1,  2  „Annanias,  Misael  et  Azarias."  Chr.  II.  17,  5  „libi- 
dine,  avaritia  et  dominandi  cupiditate."  Sall.  Jug.  95,  3 
„facundus,  callidus  et  amicitia  facilis."  Liv.  29,  4,  6  „sex 
milia  peditum,  octingenti  equites  et  septem  elephanti." 
(cfr.  "Weissenborn  ad  h.  1.)  Tac.  ann.  2,  81  „hastas,  sacra 
et  faces". 

Auroae  aetatis  scriptores  complura  membra,  si  parti- 
culas  non  omittunt,  ita  copulant,  ut  eadem  particula  utan- 
tur,  neque  particulam  variant,  nisi  singula  membra  vi  dis- 
paria  sunt  (cfr.  exempla,  quae  Draeger  s.  h.  II.  pag.  61 
sq.  a  Cicerone  petita  exhibet).  Ab  hoc  usu  classicorum 
scriptorum,  qui  vocantur,  Livius  et  imprimis  Tacitus  ita 
recedunt,  ut  saepo  varient  particulas,  quamquam  causa  non 
cernitur.  Huius  particularum  copulativarum  variationis, 
quae  apud  ceteros  scriptores  posteriores,  quantum  video, 
rarissime  tantum  invenitur  (cfr.  Draeger  1.  1.),  Sulpicius 
Severus  quoque  est  amantissimus. 

Permutantur:  „que — et":  Chr.  I.  17,  4  „tribunos  cen- 
turionesque  et  decuriones  praeficiens".  Cfr.  1.  21,  5  „tum 
adversus  Madianitas  certatum  victique  et  su.bacti  sunt." 
Chr.  I.  53,  6  „a  rege  in  amicitiam  receptus  mensaque  et 
consiliis  participatus."  Sall.  Jug.  94,  3  „hostem  tormentis 
sagittariisque  et  funditoribus  eminus  terrere".    Tac.  hist. 

2,  79.  „e  Germania  Britanniaque  et  Hispaniis."  Liv.  4,  6, 
12  „hanc  modestiam  aequitatemque  et  altitudinem  animi". 

„que — atqne":  Chr.  I.  24,  2  „morum  disciplinaeque 
immemor  matrimonia  ex  victis  assumere  paulatimque  ex- 
ternos  mores  trahere  ac  mox  profano  ritu  idolis  sacrificare 
occepit".  Chr.  1.  53,  4  „urbem  murosque  ac  templum  solo 
stravit".  Chr.  II.  38,  2  „omnes  fere  duarum  Panoniarum 
episcopi  multique  Orientalium  atque  tota  Asia."  D.  I.  20? 
3  „praefecti  comitesque  ac  diversarum  iudices  potestatum". 

Sall.  Jug.  1,  3  „pollens  potensque  ac  clarus".  Liv.  22,  5, 
7  „per  principes  hastatosquo  ac  triarios". 

„et— atque":  Chr.  I.  27,  2  „  ...  .  dictumque  ei  est, 
vino  et  sicera  atque  immundis  abstineret".  D.  I.  16,  2 
„cum  ergo  edentem  vis  interna  torqueret  et  immensis  dolo- 
ribus  vitalia  universa  quaterentur  ac  frequens  vomitus 
cruciatibus  ....  dissolveret".  Liv.  6,  22,  5  „additi  col- 
legae  A.  et  L.  Postumii  ac  L.  Furius". 

„atque  — et":  Chr.  L  12,  4  „cum  patre  atque  omni 
progenie  et  familia  commigrd-rent"  Chr.  I.  3,  2  „qua  ille 
cum  uxore  ac  filiis  tribus  et  totidem  nuribus  clausus". 
Tac.  D.  4,  2  „imagines  ac  tituli  et  statuae". 

„que— et — atque":  Chr.  I.  1 ,  3  „excidium  Hierosoly- 
mae  vexationesque  populi  Christiani  et  mox  pacis  tempora 
ac  rursum  ecclesiarum  intestinis  periculis  turbata  omnia". 
Liv.  21,  16,  4  „Sardo^  Corsosque  et  Histros  atque  Hlyrios". 
Tac.  ann.  1,  1  „Tiberii  Gaiique  et  Claudii  ac  Neronis". 

„atque— que— et":  Chr.  L  f^S,  6  „trigesimum  post 
annum  emissus  atque  a  rege  in  amicitiam  receptus  men- 
saque  et  consiliis  participatus".  Tac.  ann.  15,  25  „tetrar- 
chis  ac  regibus  praefectisque  et  procuratoribus". 

De  particnHs  adversativis. 

„Sed"  a  Sulpicio  Severo  saepe  ita  usurpatur,  ut  adversa- 
tiva  vi  omissa  per  hanc  particulam  oratio  tantum  continuetur. 
Chr.  1.  2,  2  „viro  Adam  mulieri  Eva  nomen  fuit.  sed  con- 
stituti  in  paradiso  .  .  .  .  in  nostram  velut  exsules  terram 
eiecti  sunt".  Chr.  I.  2,  3  „deinde  ex  his  Cain  atque  Abel 
nascitur;  sed  Cain  impius  fratrem  interemit".  Chr.  I.  4,  7 
„  .  .  .  .  quo  promptius  dispersi  sunt,  quia  alter  alterum 
velut  alienigenam  facile  relinquebat.  sed  filiis  Noe  ita  di- 
visus  orbis  fuit  .  .  .  ."  (Alia  exempla  affert  Lonnergren 
1.  1.  pag.  26.).  Haec  significatio  particulae  „sed"  iam  apud 

Sallustiam  reperitur  cfr.  Cat.  25,  1  Postquam  scriptor  in 
iis,  quae  antecedunt,  commemoravit,  etiam  mulieres  coniu- 
rationis  Catilinariae  participes  fuisse,  scribere  pergit:  „Sed 
in  his  erat  Scribonia,  quae  multa  saepe  virilis  audaciae 
facinora  commiserat".  Liv.  9,  2,  6  „duae  ad  Luceriam 
ferebant  viae,  altera  praeter  oram  superi  maris,  altera  per 
furculas  Caudinas  brevior;  sed  ita  natus  locus  est". 

De  particulis  conclusivis. 

De  particulis  conclusivis  cum  dicimus  commemoranda 
imprimis  est  positio  vocis  „igitur".  Aureae  aetatis  scrip- 
tores  plerumque  secundo  loco  hanc  particulam  ponunt, 
saepe  tertio  vel  quarto  loco;  sed  raro  primum  locum  ob- 
tinet  „igitur".  (Exempla  Ciceroniana  vocis  „igitur"  initio 
sententiae  positae  collegit  Boetticher  in  lexico  Taciteo 
pag,  237.).  Ab  hoc  classicorum  scriptorum  usu  primus 
recessit  Sallnstius  et  semper  fere  primo  loco  particulam 
„igitur"  posuit  (cfr.  Laws  1.  1.  pag.  13),  quem  usum  Sal- 
lustianum  Livius  et  Tacitus  imitati  sunt  item  atque  Sul- 
picius  Severus,  cuius  libri  praebent  haec  exempla: 

Chr.  L  2,  5.  3,  3.  4,  2.  8,  3.  10,  1.  10,  6.  11,  6.  12, 
2  et  6.  13,  1.  15,  3.  20,  2.  21,  4.  22,  3.  i^3,  2  et  7.  24,  3. 
25,  1.  26,  5.  28,  1.  30,  1  et  4.   32,  4.  33,  5  et  6.  34,  5  et 

7.  35,  1.  36,  2.  40,  2.  43,  2.  44,  6.  47,  1  et  3.  48,  5.  52, 
3.  53,  3.  Chr.  IL  1,  4  et  8.  3,  1  et  8.  4,  3.  5,  2. 
6,  4.  7,  1  et  2.  8,  2  et  4  et  7.  9,  2.  12,  5  et  7.  13,  6  et  7. 
15,  1  et  10.  21,  5.  24,  3.  26,  1  et  6.  29,  2.  30,  1  et  4.  34, 
2.  35,  4.  37,  5.  39,  1  et  6.  41,  1  et  6.  45,  1.  47,  1  et  6. 
49,  3  et  6.  M.  1,  7.  2,  1.  6,  1.  D.  L  8,  1.    D.  IL  3,  9.  5, 

8.  (Secundo  loco  positum  est:  Chr.  L  12,  3.  25,  8.  M.  13, 
6.  E.  in.  6.  D.  L  13,  4.  15,  3.  D.  11.  1,1.  1,  9.  7,  5).  Etiam 
alii  posterioris  aetatis  scriptores  „igitur"  particulam  inter- 
dum  initio  enuntiati  ponunt,  sed  omnes  in  hoc  usu  longe 
superantur  a  Sallustio,  Livio^  Tacito,  Sulpicio  Severo, 

IV. 

De  enuritiatomm  subordinatione. 

De  enuntiatis  substantivis. 

Infinitivum  contra  dicendi  morem  Sulpicius  Severus 
Sallustium,  Livium,  Tacitum,  secutus  cum  liis  verbis  iungit: 

„abnuere":  Chr.  I.  33,  '2  „parere  imperio  abnuens". 
D.  III.  17,  5  „non  abnuet  praesulem  nostrum  cum  suo 
Felice  componere".  Liv.  37,  48,  4  „ob  hoc  Aetolos  .... 
abnuisse  imperata  facere".  Tac.  ann.  4,  56  „et  quia  Lepi- 
dus  ipse  deligere  per  modestiam  abnuebat". 

„eniti":  M.  8,  3  „enisus  adsurgere".  Sall.  Jug.  14,  ], 
„uti  eniterer  domi  militiaeque  quam  maxume  usui  esse 
populo  Romano".  Livius  et  Tacitus  „adniti"  et  „conniti" 
cum  infinitivo  cunstruunt. 

„differre" :  D.  I.  18,  4  „nec  distulit  parere  praecepto". 
D.  11.  1,  4  „cum  ei  arcbidiaconus  dare  tunicam  distulisset". 
Liv.  42,  2,  2  „nec  ultra  ad  arma  ire  dilaturum". 

„ardere":  M.  25,  1  „ardebat  animus  vitam  illius  scri- 
bere".  Sall.  Jug.  39,  5  „quamquam  persequi  Ingurtham  et 
mederi  fraternae  invidiae  animo  ardebat". 

Tacitum  secutus  cum  accusativo  cum  iniinitivo  con- 
iungit  Sulpicius  Severus:  „orare".  D.  11.  1,  1  „orans 
sibi  vestimentum  dari".  Tac.  ann.  11,  10  „quis  permitti 
Meherdaten  patrium  ad  fastigium  orabant." 

In  oratione  obliqua,  quae  dicitur,  in  enuntiatis  se- 
cundariis  in  universum  coniunctivus  ponitur,  atque 
indicativus  vitatur,  nisi  enuntiatum  secundarium  ex  mente 
ipsius  scriptoris  additum  est.  Ab  hoc  vulgari  dicendi  ge- 
nere  primus  Sallustius  saepius  recessit  (cfr.  Badstiibner  1. 
I.  pag.  39  sq.),  post  Sallustium  Livius  et  Tacitus  multis 
locis  (cfr.  Kuhnast  1.  1.  pag.  235  et  Draeger  Tacitus  pag. 

63).    Permulta  inveiimntur  exempla  apud  Sulpicium  Seve- 

rum.  Clir.  11.  36,  5  „iubet  ex  toto  orbe  episcopos 

congregari  atque  omne  iudicium,quo  x^Lthanasius  damnatus 
fuerat,  retractari".  M.  4,  4  „tum  vero  tyrannus  .... 
infremuit  dicens,  eum  metu  pugnae,  quae  postero  die  erat 
futura,  detractare  militiam".  Clir.  1.  1,  4  „ceterum  illud 
non  pigebit  fateri,  me,  sicubi  ratio  exegit,  ad  distinguenda 
tempora  ....  usum  esse  historicis  mundalibus  atque  ex 
his,  quae  ad  supplementum  cognitionis  deerant,  usurpasse". 
D.  III.  10,  2  ^„negat  per  totum  diem  sibi  ullam  cessisse 
capturam,  sed  neque  alios  piscatores,  qui  vendere  sole- 
bant,  quicquam  agere  quivisse",  M.  21,  4  „  .  .  .  . 
indicat  fratribus  causam  mortis  et  vulneris:  iunctis 
scilicet  bubus  dum  dissolutis  artius  lora  constringit  .  .  . 
bovem  sibi  adegisse"  et  alia  exempla,  quae  Lonnergren 
pag.  69.  enumerat.  cfr.  Sall.  Cat.  14,  7  „scio  fuisse  non- 
nullos,  qui  ita  existumarent,  iuventutem,  quae  domum  Ca- 
tilinae  frequentabat,  parum  honeste  pudicitiam  habuisse". 
Tac.  ann.  1,  39  „venisse  patrum  iussu,  qui  inrita  facerent, 
quae  per  seditionem  expresserant".  Liv.  3,  2,  3  „legatos 
nuntiare  iussit,  Q.  Fabium  consulem  dicere,  se  .  .  .  .  ab 
Eoma  Aequis  bellum  adferre  eadem  dextera,  quam  pacatam 
illis  antea  dederat". 

Sulpicius  Severus  Sallustium,  Livium,  Tacitum  se- 
cntus  particula  omissa  cum  solo  coniunctivo  coniungit  haec 
verba: 

„obtestari":  Chr.  I.  12,  6  „filium  obtestatur,  corpus 
sepulchro  redderet".  Sall.  Cat.  33,  5  „te  atque  senatum 
obtestamur,  consulatis  miseris  civibus." 

„hortari" :  Chr.  II.  4,  5  „at  ille  verbis  Dei  nniversos 
hortari,  in  solo  patrio  manerent".  Chr.  II.  21,  6  „tum 
Judas  ....  suos  adhortus,  forti  animo  descenderent  in 
proelium".  Sall.  Jug.  56,  2  „oppidanos  hortatur,  moenia 
defendant".  Liv.  6,  15,  10  „sed  quid  ego  vos,  de  vestro 
impendatis,  hortor?"  Tac.  ann.  1,  35  „feriret  hortabantur," 

„legatos  mittere":  Chr.  1.  26,  5  „missis  ....  legatis, 
finibus  snis  contentiis  bello  abstineret".  Sall.  Jug.  97,  2 
„ad  Bocclium  nuntios  mittit,  quam  primum  in  Numidiam 
copias  adduceret". 


De  eniintiatis  temporalibus. 

„Postquam"  cum  plusquamperfecto  apud  classicos 
scriptores,  qui  vocantur,  raro  legitur.  (Apud  Caesarem  uno 
tantum  loco  inveniri  Draeger  s.  h.  II.  pag.  589  commemo- 
rat).  Sed  saepe  a  Sallustio,  saepissime  a  Livio  et  Tacito 
cum  plusquamperfecto  construitur  „postquam",  rarissime  a 
posterioribus  scriptoribus.  Sulpicius  Severus  multa  exhibet 
exempla:  Chr.  I.  9,  4  „clam  profectus  est  vigesimo  post 
fere  anno,  quam  advenerant".  Chr.  II.  10,  4  „in  proelio 
cecidit,  secundo  anno  postquam  Tarquinius  Superbus  Romae 
regnare  coeperat".  Chr.  II.  10,  2  „id  templum  consumma- 
tum  sexto  post  anno  quam  Darius  regnare  coeperat".  Chr. 
II.  19,  6  „is  post  quinquennium  quam  regnare  coeperat 
.  .  .  .  depopulatus  est".  Chr.  11.  10,  3  „post  XX  fere 
annos  quam  templum  fuerat  consummatum".  Chr.  II.  17,  2 
„septimo  (sc.  anno)  posteaquam  Darium  devixerat,  apud 
Babyloniam  defunctus  est".  Chr.  11.  28,  4  „posteaquam 
ab  iniusto  praesidis  iudicio  Caesarem  appellaverat".  Chr. 
II.  45,  9  „Hilarius  sexto  anno,  postquam  redierat,  in  patria 
obiit". 

„Ubi"  particulam  Sulpicius  Severus  uno  loco  Sallu- 
stium  secutus  cum  praesenti  historico,  quod  dicitur,  con- 
iungit:  Chr.  II,  25,  2  „Tryphon,  ubi  se  imparem  cernit,  pa- 
cem  simulat".    cfr.  Sall.  Jug.  51,  3   „ubi  videt  Numidas 

minus  instare,  paulatim  conducit  "    Hanc  structuram 

Plauto,  Terentio,  Vergilio  usitatam  prosae  orationis  scrip- 
tores  praeter  Sallustium  aspernati  sunt  (cfr.  Draeger,  s.  h. 
II  pag.  59,  3). 

„Ubi"  saepius  a  Sallustio,  Livio,  Tacito  cum  imper- 
fecto  construitur,  quod  Sulpicius  Severus  imitatus  est.  Chr. 
11.  44,  3  „ubi  parum  ad  pacem  proficiebant".  cfr.  Sall.  Jug. 
35,  5  „ubi  res  postulabat".  Liv.  1,  58,  4  „ubi  videbat". 
Tac.  ann.  6,  42  „sed  ubi  diem  ex  die  prolatabant".  A  Cice- 
ronis  genere  dicendi  hic  usus  omnino  alienus  videtur  esse 
(cfr.  Draeger,  s.  h.  IL  pag.  594),  rarissime  apud  posteri- 
ores  scriptores  invenitur. 

Plusquamperfectum  Sulpicius  Severus  adiungit  parti- 
culae  „ubi":  Chr.  IL  38,  1  „tum  vero  Arriani,  ubi  doli  pa- 
rum  processerant,  vi  agere  decernunt".  cfr.  Sall.  Cat.  9,  3 
„ubi  pax  evenerat".  Liv.  2,  27,  2  „quod  ubi  . . .  inciderat". 
Tac.  ann.  13,  40  „ubi  ....  firmaverat".  Ab  omnibus  fere 
posterioribus  scriptoribus  haec  constructio  aliena  est. 


De  enuntiatis  comparativis. 

Sulpicius  Severus  duobus  locis  „potius"  vel  „magis" 
omisit  ante  „quam".  D.  I.  27,  8  „nec  vero  audita  ab  aliis 
quam  quae  vidi  ipse  dicturus  sum".  E.  III.  2  „. . . .  seque 
adhuc  tuos  quam  meos  esse  meminerunt".  Sallustii  quae 
afferuntur  exempla  pleraque  incerta  sunt,  cum  alii  codices 
omittant  „magis"  vel  „potius",  alii  addant.  Saepius  Li- 
vius  et  Tacitus  ita  locuti  sunt.  cfr.  Liv.  23,  43,  13  „ipso- 
rum  quam  Hannibalis  interesse,  capta  an  tradita  Nola  poti- 
retur".    Tac.  ann.  1,  58  „pacem  quam  bellum  probabam". 

V. 

De  gerundio  et  participio. 

Ablativus  germidii  cum  accusativo  obiecti  coniunctus 
rarissime  apud  aureae  aetatis  scriptores  invenitur.  Sed 
Sallustio  iam  magis  placet  (cfr.  Draeger,  s.  h.  II.  pag.  848) 
et  saepe  legitur  apud  Livium  et  Tacitum,  raro  apud  po- 
steriores  scriptores.  A  Sulpicio  Severo  quater  haec  con- 
structio  usurpata  est:  Chr.  II.  2,  1  „enuntiando  somnium". 
M.  1,  3  „legendo  Hectorem  pugnantem  aut  Socratem  philo- 
sophantem''.  M.  25,  5  „vendendo  omnia  et  dando  pauperi- 
bus".  D.  III.  2,  5  „et  ostendendo  humilitatem  nec  diffe- 
rendo  pietatem".  cfr.  SalL  Jug.  85,  21  „fortia  facta  memo- 
rando".  Liv.  1,  38,  4  „circumferendo  arma''.  Tac.  Agr.  21 
„laudando  promptos  et  castigando  segnes". 

Saepe  Sulpicius  Severus  participia  praesentis  usur- 
pavit,  quorum  loco,  si  consecutionem  temporum  respicimus, 
participia  perfecti  exspectamus.  Huius  usus  exempla  apud 
meliores  scriptores  rarissime  inveniuntur;  Sallustii  quoque 
haud  ita  multa  exstant,  complura  Livii,  plurima  Taciti. 
Ea,  quae  in  libris  Sulpicii  Severi  leguntur,  diligenter  colle- 
git  Lonnergren  1.  1.  pag.  84,  quam  ob  rem  pauca  afferre 
satishabeo.  M.  6,  4  „Italiam  repetens  Mediolani  monasterium 
statuit".  M.  18,  4  „postero  die  ad  ecclesiam  veniens  nitenti 
cute  gratias  pro  sanitate,  quam  receperat,  agebat".  cfr. 
Sall.  Jug.  113,  1  „haec  Maurus  secum  ipse  diu  volvens 
tandem  promisit".  Liv.  27,  43,  3  „cum  primo  incertis  im- 
plicantes  responsis,  ut  metus  tormentorum  admotus  fateri 
vera  coegit,  edocuerunt".  Tac.  ann.  12,  48  „at  Quadratus 
cognoscens  proditum  Mithridatem  et  regnum  ab  interfec- 
toribus  obtineri,  vocat  consilium".  Posterioris  aetatis  scrip- 
tores  raro  ita  locuti  sunt. 

A  scriptoribus  Eomanis  participia  perfecti  passivi  cum 
substantivis  ita  coniungi,  ut  substantivorum  abstractorum 
vice  fungantur,  inter  omnes  constat.  Qui  usus  cum  apud 
Ciceronem,  Sallustium,  Livium,  Tacitum,  alios  aeque  fere 
frequens  sit,  non  est,  cur  omnia,  quae  apud  Sulpicium  Se- 
verum  leguntur,  in  medium  proferam.  Eo  cum  Sallustio 
et  Livio  a  ceterorum  scriptorum  usu  Sulpicius  Severus  re- 
cedit,  quod  participium  et  substantivum  coniungit  cum 
praepositione  „ob"  (cfr.  Draeger,  s.  h.  IL  pag.  780).  Chr.  I. 
15,  3  „sed  cum  ob  interiectum  sinum  rubri  maris  ....  via 
duceret".  Sall.  Jug.  79,  7  „ob  rem  corruptam".  Liv.  2,  19, 
10  „ob  erepta  bona  patriamque  ademptam". 

Coniunctiones  cum  participiis  coniunctas  praeter  usi- 
tatas  „quasi"  et  „tamquam"  Sulpicius  Severus  communes 
habet  cum  Sallustio,  Livio,  Tacito: 

„quippe":  Chr.  IL  15,  4  „neque  ....  adquiescentibus 
animis,  expertis  quippe".  Sall.  hist.  I.  48,  5  „quippe  metu 
pacem  repetentes".  Liv.  3,  63,  2  „quippe  fuso  suae  partis 
validiore  cornu".    Tac.  hist.  1,  72  „quippe  tot  interfectis". 

„quamvis":  D.  III.  15,  5  „quamvis  sancto  illius  san- 
guine  consecrata".  Tac.  ann.  1,  6  „quamvis  firmatus  animo 
centurio". 

„utpote":  Chr.  I.  52,  3  „utpote  obligatus  divinis  bene- 
ficiis".    Liv.  2,  33,  8  „utpote  capta  urbe". 

,jVelut":  D.  I.  18,  5  „velut  frigido  rore  perfusus". 
SalL  Jug.  38,  2  „veluti  cedentem".  Liv.  1,  14,  8  „velut 
trepidante  equitatu".   Tac.  hist.  4,  71  „velut  confecto  bello". 


Pars  altera:  De  stilo. 


I. 

De  orationis  variatione. 

Qiioniam  hactenus  vidimus,  Sulpicium  Severura  in 
rebus  grammaticis  multa  ex  Sallustio,  Livio,  Tacito  mutua- 
tum  esse,  sequitur,  ut  nunc  tractemus  totum  genus  dicendi 
Sulpicii  Severi  atque  comparemus  cum  stilo  trium  illorum 
rerum  scriptorum.  Ac  primum  quidem  dicamus  de  Sulpicii 
Severi  studio  orationis  variandae.  Cum  classici  scriptores, 
qui  vocantur,  summo  amore  id  studerent,  ut  omnes  partes 
orationis  inter  se  cum  concinnitate  quadam  consentirent, 
iam  aSallustio^)  haec  concinnitas  saepe  violata  est;  Livius^) 
et  imprimis  Tacitus^j  in  hoc  studio  orationis  variandae  eo 
progrediuntur,  ut  stili  utriusque  sit  proprietas,  quam  Sul- 
picius  Severus  imitatus  est. 

Ita  permutantur  inter  se: 

1)  „tempora":  Saepe  in  eadem  enuntiatione  perfectum 
a  praesenti  historico  excipitur  vel  hoc  ab  illo.  Chr.  1.  4,  1 
„mox  a  Deo  cum  filio  benedicitur  praeceptumque  accepit". 


1)  Laureck:  „l)e  Sallustii  ingenio,  arte  rationeque  dicendi"  pag.  24, 

2)  Kiihnast  1.  1.  pag.  324. 

3)  Draeger,  Tacitus  pag.  99  sqq. 

Chr.  I.  11,  17  „ita  Joseph.  solvitur  interpretatusque  est  regi 
somnium".  Chr.  I.  28,  7  „nam  neque  finem  eius  imperii 
repperi  et  fuisse  populum  sine  duce  invenio".  Chr.  I.  30,  6 
„victi  Hebraei,  arca  capitur,  filii  sacerdotis  cadunt".  Chr. 
I.  36,  1  „SauI  Allophylis  bellum  inferentibus  Deum  consu- 
lit,  nullumque  ei  responsum  redditum".  Chr.  I.  36,  2  „sed 
conserto  proelio  Hebraei  fusi,  filii  regis  cadunt".  Chr.  I. 
54,  3  „tum  vero  Sedechias  ...  trudi  prophetam  in  carcerem 
iubet:  moxque  eum  crudelis  facti  piguit".  Chr.  II.  5,  2 
„igitur  res  ex  edicto  regis  constituuntur,  propositaque  eis 
condicio  poenarum".  Chr.  II.  13,  4  „ita  Aman  eaedem  cruci 
affigitur,  omniaque  bona  eius  Mardochaeo  data  Judaeique 
sunt  absoluti".  Chr.  II.  26,  6  „igitur  Hyrcanum  libens  ex- 
cepit  ductuque  eius  Judaeos  aggreditur".  Chr.  II.  30,  2 
„sumit  imperium  et,  ut  mos  est,  diademate  capiti  imposito 
ab  exercitu  consalutatus".  M.  17,  5  „Martinus  furenti  se 
obiecit,  ac  primum  stare  ei  imperat".  D.  I.  19,  5  „quantum 
oboedientia  meruerit  et  quantum  fides  possit".    D.  II.  1,  5 

„  sibi  tunicam  latenter  eduxit  pauperemque  contectum 

discedere  iubet".  D.  II.  9,  4  „ante  pedes  sancti  recepta  quiete 
prosternitur,  dein  . . .  petiit,  seque  . . .  immiscuit".    Chr.  I. 

5,  4  „sed  adversum  hos  reges  . . .  in  proelium  erum- 

punt  primoque  impetu  fusi  victoriam  concessere".  cfr.  Sall. 
Cat.  20,  1  „in  abditam  partem  aedium  recedit  atque  ibi  . . . 
orationem  . . .  habuit".  Liv.  3,  46,  9  „Appius  ....  domum 
se  recepit  collegisque  in  castra  scribit".  Tac.  ann.  2,  7  „Sed 

Caesar  , . .  Silium  legatum  irruptionem  facere  iubet ; 

ipse  . . .  sex  legiones  eo  duxit". 

Imperfectum  et  plusquamperfectum  in  eodem  enun- 
tiato  coniunguntur :  Chr.  I.  49,  4  „sed  cum  ...  pararet  re- 

gemque  in  auxilium  arcesseret  idque  Salmanassar  com- 

perisset".  Chr.  II.  9,  5  „hic  cum  Aegyptum  atque  Aethio- 
piam  bello  premeret  et  subegisset  victorque  in  Persas  re- 
verteretur".  M.  10,  4  „ex  uno  enim  latere  praecisa  montis 
excelsi  rupe  ambiebatur,  reliquam  planitiem  Liger  fluvius ... 

clauserat".  cfr.  Liv.  7,  2,  11  „postquam  . . .  res  avocabatur 
et  ludus  in  artem  paulatim  verterat". 

Ad  plusquamperfectum  a  perfecto  transit  oratio:  Chr. 

I.  10,  5  „filii  eius  aliquando  ab  eo  secesserunt,  Joseph 

tamen  et  Beniamin  parvus  domi  resederant".  Chr.  11.  35, 1 
„namque  tum  haeresis  Arriana  prorupit  totumque  orbem 
iniecto  errore  turbaverat".  cfr.  Liv.  10,  44,  4  „Nautium 
propter  expeditionem,  qua  . . .  terruerat  hostes,  Juvenem 
Papirium  propter  navatam  operam,  quia  . . .  fecit". 

Imperfectum  et  praesens  historicum  permutantur:  Chr. 

II.  6,  3  „subito  rex  in  pariete  conspicatur  digitos  scribentes 
cernebanturque  in  versum  ductae  litterae".  M.  23,  10  „tum 
vero  reniti  ac  reclamare  miser  coepit  interdictumque  sibi 
esse  dicebat".  D.  I.  22,  4  „impletur  a  daemone  cruentas- 
que  spumas  ore  provolvens  suis  dentibus  se  ipse  lacerabat". 
D.  II.  1,  7  „veste  nudum  interius  non  videbat,  postremo 
pauperem  non  comparere  causatur".  Chr.  II.  34,  4  „quasi 
Dei  nutu  funus  . . .  deferebatur  concursuque  omnium  feretro 
corpus  eripitur".  cfr.  Liv.  45,  40,  2  „alterum  tantum  aut  ... 
absumptum  aut  in  fuga  ....  dissipatum  tradunt ;  eoque  id 
mirabilius  erat". 

2)  „casus."  Chr.  I.  33,  1  „modestus  animi,  forma  ex- 
cellenti".  Chr.  II.  IG,  8  „post  eum  Arses,  filius  eius  trien- 
nio  imperium  tenuit,  Darius  annos  quattuor".  Chr.  II.  46,  5 
„multos  nobilium  pluresque  populares".  Sall.  Jug.  7,  4  „ut 
nostris  vehementer  carus,  Numantinis  maximo  terrori  esset". 
Liv.  32,  21,  22  „nostrorum  ipsi  vulnerum,  si  vultis,  obli- 
viscamur,  caedes  direptionesque  factas".  Tac.  ann.  14,  19 
„ut  par  ingenio  ita  morum  diversus". 

3)  „numerus."  Chr.  I.  23,  1  „ut  ligna  et  aquam  con- 
veherent".  E.  I.  6  „in  profundo  an  supra  maris  profunda". 
Chr.  II.  37,  5  „igitur  Arriani  astuto  consilio  miscent  in- 
noxium  criminosis".  Liv.  27,  2,  6  „Hispani  milites  et  fun- 
ditor  Baliaris".    Tac.  hist.  3,  29  „septimani  . . .  tertianus". 

4)  „praepositiones."  Chr.  II.  42,  5  „intra  conscien- 
tiam  coramunionis  nec  non  etiam  in  societatem  receptus". 
Chr.  1.  41,  6  „vaccam  auream  in  Bethel,  alteram  apud  Dan 
constituit".  M.  6,  4  „cum  haeresis  Arriana  per  totum  or- 
bem  et  maxime  intra  Illyricum  pullulasset".  D.  I.  24,  3 
,,iste  in  medio  coetu  et  conversatione  populorum,  inter  cle- 

ricos  dissidentes".   D.  I.  24,  4  „  sed  qui  ex  aequo  loco 

aut  etiam  de  superiore  certaverint".  Liv.  4,  56,  4  „. . .  in 
spem  seu  . . .  ad  iram  cum  impulisset".  Tac.  ann.  4,  55 
„. . .  illis  per  Asiam,  his  in  Italia". 

5)  „praepositiones  et  casus."  Chr.  II.  44,  2  „enim- 
vero  Foegadius  paratum  se  exsilio  atque  ad  omne  suppli- 
cium  . . .  profiteri".  Chr.  IL  46,  7  „non  solum  consensione, 
sed  sub  quadam  etiam  coniuratione  susceperant".  Chr.  II. 

47,  6   „  quo  universi  haeretici  excedere  non  ecclesiis 

tantum  aut  urbibus,  sed  extra  omnes  terras  propelli  iube- 
bantur".  M.  4,  4  „eum  metu  pugnae,  quae  postero  die  erat 
futura,  non  religionis  gratia  detractare  militiam".  Chr.  I. 
4,  7  „sed  filiis  Noe  ita  divisus  orbis  fuit,  ut  Sem  intra 
Orientem,  Japhet  Occidentem,  Cham  mediis  contineretur". 
D.  II.  ],  3  „sublimi  solio  . . .  in  sellula".  SalL  Jug.  7,  1 
„neque  per  vim,  neque  insidiis".  Liv.  2,  42,  10  „nunc  extis, 
nunc  per  aves  consulti".  Tac.  ann.  4,  46  „promptum  liber- 
tati  aut  ad  mortem  animum". 

6)  „activum  et  passivum."  Chr.  1.  5,  6  „tum  a  Mel- 
chisedech  sacerdote  benedictus  est  eidemque  praedae  deci- 
mas  dedit".  Chr.  I.  22,  3  „igitur  arcam  proferri  a  sacer- 
dotibus  eosdemque  adverso  flumine  consistere  iubet".  Chr. 
I.  39,  4  „cumque  ...  alia  vero  cedere  potius  puero  quam 
discerpi  eum  mallet".  Chr.  1.  22.  5  „ita  hi  . . .  vacuam  ur- 
bem  cepere  caesique  omnes  absque  ullius  effugio".  Chr.  1. 
17,  2  „sed  ubi  Raphidin  ventum,  Amalecitae  populum  in- 
cursionibus  vastabant".  M.  12,  3  „imperat  turbae,  non  mo- 
veri  loco  onusque  deponere".  M.  10,  4  „ex  uno  enim  latere 
praecisa  montis  excelsi  rupe  ambiebatur,  reliquam  planitiem 

Liger  clauserat".  Chr.  II.  6,  3  „snbito  rex  in  pariete  con- 
spicatur  digitos  scribentes  cernebanturque  in  versum  duc- 
tae  litterae".  Chr.  I.  36,  1  „Deum  consulit  nullumque  ei 
responsum  datum".  Liv.  5,39,  11  „placuit  ...  flaminem  . . . 
sacra  publica  a  caede  . . .  auferre  nec  ante  deseri  cultum 

deorum  "    Tac.  ann.  3,  12  „nam  quo  pertinuit  nudare 

corpus  et  cont-rectandum  vulgi  occulis  permittere,  differri- 
que  etiam  . . . 

7)  „adiectivum  et  genetivus."  Chr.  II.  34,  2  „admota 
militari  manu  atque  omnium  provincialium  multitudine". 
Liv.  23,  34,  7  „inter  regem  Macedonum  Poenumque  ducem". 
Tac.  ann.  2,  3  „Parthorum  et  Romanas  opes". 

8)  „adverbium  et  nomen  adiectivum."  D.  III.  1,  5 
„tam  subito  et  insperati".  D.  III.  17,  3  „quod  vel  hesterno 
confecimus  vel  hodie  diximus".  Liv.  23,  34,  3  «dictator  de 
se  pauca  et  modice  locutus".  Tac.  ann.  16,  5  „multis  pa- 
lam  et  pluribus  occultis". 

9)  „infinitivus  praesentis  passivi  et  infinitivus  gerun- 
divi."  M.  22,  4  „. . . .  antiqua  delicta  melioris  vitae  conver- 
satione  purgari  et  per  misericordiam  Domini  absolvendos 
esse  peccatis".  Tac.  hist.  2,  10  „dari  tempus,  edi  crimina, 
quamvis  invisum  ....  tamen  audiendum  censebant". 

10)  Semel  Sulpicius  Severus  „modos"  variat.  D.  III. 
8,  3  „seu  quod  intellexerit,  seu  quod  . . .  privatus  est". 
Liv.  30,  44,  10  „itaque  cum  spolia  . . .  detrahebantur,  cum 
inermem  . . .  cerneretis". 

11)  „infinitivus  historicus  et  verbum  finitum."  cfr. 
pag.  13. 

12)  „particulae  copulativae."    cfr.  pag.  25  sq. 

II. 

De  orationis  brevitate. 

Sulpicius  Severus  in  rebus  enarrandis  id  summo  stu- 
dio  spectat,  ut  brevitatem  quandam  assequatur.  Huius 
orationis  brevitati  iam  Sallustius  diligentissime  studebat:*) 
in  enumerandis  vocabulis  saepe  coniunctiones  omittit,  ut 
asyndeton  existat;  saepe  desunt  verba,  quae  ex  iis,  quae 
antecedunt,  addenda  sunt;  zeugma,  quod  dicitur,  summa 
audacia  adhibetur.  Tacitus  Sallustium  secutus  est  in  hac 
brevitate,  cuius  „proprietatem  maxime  cerni  in  orationis 
concisa  brevitate"  Boetticher  in  lex.  Tac.  suo  iure  dicit; 
neque  a  Livii  elocutione  hoc  brevitatis  studium  prorsus 
alienum  est. 

De  frequenti  ellipsi  verbi  substantivi  iam  locutus  sum 
pag.  15  sqq. 

Ad  brevitatem  spectat  asyndeton  a  Sulpicio  Severo 
saepissime  usurpatum;  sed  non  est,  cur  pluribus  verbis 
disseram  de  hac  re,  quod  Sallustius,  Livius,  Tacitus,  Sul- 
picius  Severus  in  universum  a  ceterorum  scriptorum  con- 
suetudine  non  recedunt.  Unum  commemorandum  est,  Sul- 
picium  Severum  semel  asyndeton  summativum,  quod  dici- 
tur,  ita  usurpare,  ut  vox  „omnes"  in  extremo  enuntiato  po- 
sita  sit,  qui  usus  a  Ciceronis  et  Caesaris  genere  dicendi 
alienus  a  Sallustio,  Livio,  Tacito  saepius  usurpatus  est  (cfr. 
Draeger,  s.  h.  II.  pag.  206).  Chr.  1.  23,  5  „inhiant  posses- 
sionibus,  praedia  excolunt,  auro  incubant,  emunt  vendunt- 
que:  quaestui  per  omnia  student".  Sall.  Jug.  85,  4  „vetus 
nobilitas,  maiorum  fortia  facta,  cognatorum  et  affinium 
opes,  multae  clientelae,  omnia  haec  praesidio  adsunt".  Liv. 
9,  3,  3  „armati  inermes,  fortes  ignavi,  pariter  omnes  capti 


1)  Laureck  1.  1.  pag.  24, 

atque  victi  sumus".  Tac.  ann.  1,  9  „legiones  provincias 
classes,  cuncta". 

Saepe  apud  Sulpicium  Severum  verbum  „agere"  omisso 
obiecto  „vitam"  eadem  vi  fungitur  qua  vivere.  Haec  omis- 
sio  vocis  „vitam"  inter  prosae  orationis  scriptores  primum 
apud  Sallustium  invenitur,  quem  secuti  sunt  Livius  et  Ta- 
citus  et  Sulpicius  Severus  Clir.  I.  24,  l  „Jesu  mortuo  po- 
pulus  sine  duce  agebat".  Chr.  I.  30,  1  „Hebraei  sine  iu- 
dice  . . .  agebant".  Chr.  I.  34,  2  „parvum  puerum  sub  patre 
agentem".  D.  I.  17,  6  „in  isdem  viculis  agere".  Chr.  II. 
10,  4  „purgatus  populus  veteris  legis  ritu  agebat".  cfr. 
Liv.  9,  20,  10  „qui  se  sine  legibus  certis,  sine  magistrati- 
bus  agere  querebantur".  Tac.  ann.  15,  74  „nam  deum  honor 
principi  non  ante  habetur,  quam  agere  inter  homines  desi- 
erit".  Sall.  Jug.  55,  2  „civitas  trepida  antea  et  sollicita  de 
belli  eventu  laeta  agere". 

Ad  brevitatem  zeugma  quoque,  quod  dicitur,  pertinet 
a  Sallustio,  Livio,  Tacito  haud  raro  usurpatum,  qua  figura 
Sulpicius  Severus  usus  est  his  locis:  Chr.  II.  12,  4  „uxo- 
rem  matrimonio  ac  regia  depellit".  Chr.  II.  18,  4  „is  foede 
admodum  cives  patriamque  laceravit".  M.  20,  2  „qui  im- 
peratores  unum  regno  alterum  vita  expulisset".  D.  I.  21,  3 
„pedibus  aut  asello  ire".  D.  I.  22,  3  ^cellulam  suam  atque 
propositum  eremita  deseruit".  D.  I.  25,  1  „rabiem  bestia- 
rum  et  serpentium  venena  compescuit".  D.  H.  13,  7  „nam 
nisi  inaestimabilem  vitam  atque  virtutem  Martinus  egisset". 

E-estat,  ut  dicam  de  frequenti  usu  participiorum  et 
ablativorum  absolutorum,  quibus  Sulpicius  Severus  usus 
est  brevitatis  studio  commotus.  Sallustius  primus  partici- 
piorum  copia  ceteris  scriptoribus  praestat,  Sallustius  ipse 
a  Livio  superatur,  sed  utrumque  longe  praecedit  Tacitus. 
Sulpicium  Severum  frequentia  participiorum  tres  illos  re- 
rum  scriptores  imitatum  esse  invenies,  quocunque  loco  li- 
bros  eius  evolveris.  Ex  multis,  quae  collegi,  exemplis  haec 
XII  medium  proferam:   Chr.  I.  5,  2   „qua  tempestate  admo- 

nitus  a  Deo,  domum,  patriam  ac  patrem  relinquens,  as- 
sumpto  Loth  fratris  filio  in  terram  Chananaeorum  profec- 
tus  in  loco,  cui  Sychem  nomen  est,  consedit".  Chr.  I.  9,  4 
„qua  iniuria  Laban  generum  persecutus,  non  repertis  idolis, 

pace  facta  regressus  est,  multum  obtestatus  generum  " 

Chr.  L  12,  5  „ita  Jacob  in  Aegyptum  descendit,  Aegyptiis 
admodum  laetantibus,  gaudente  rege,  benigne  a  filio  suscep- 
tus".  Chr.  L  13,  4  „quo  permotus  dolore,  fratrem  ab  in- 
iuria  vindicans,  Aegyptium  calce  perculsum  interemit".  Chr. 
L  14,  1  „at  Hebraei  multiplicato  servitutis  malo  pressi, 
querelis  in  coelum  conversis,  spem  auxilii  a  Deo  specta- 
bant".  Chr.  L  14,  3  „ita  Moyses  in  Aegyptum  profectus, 
signis  prius  apud  suos  editis,  assumpto  fratre  regem 
adiit".  Chr.  L  1 7,  2  „Moyses  suis  in  proelium  eductis,  cum 
Jesum  bellantibus  praefecisset,  assumpto  Aaron  et  Ur  spec- 
tator  pugnae  futurus".  Chr.  L  26,  1  et  2  „sed  defuncto 
Gedeon  filius  eius  Abimelech,  ex  concubina  ortus,  fratribus 
interemptis,  pessimis  quibusque  consentientibus  et  maxime 
Sicimorum  principibus  operam  navantibus,  regnum  occu- 
pavit".    Chr.  L  27,  1  „rursum  Israelitae  ad  idola  conversi, 

divino  destituti  praesidio,  subiecti  Allophylis  "  Chr.  I. 

27,  5  „tum  compulsi  Judaei  vinctum  eum  AUophylis  tradi- 
derunt:  sed  traditus  ruptis  vinculis  arrepto  osse  asini  . . 
Chr.  L  43,  8  „at  ille  caesum  vitulum  imposuit,  cum  prius 
sacrarium  aqua  opplesset  invocatoque  Domino  spectantibus 
cunctis  ignis  coelo  delapsus  aquam  cum  hostia  absumpsit. 
tum  vero  populus  solo  stratus  Deum  fateri,  idola  exsecrari : 
postremo  Eliae  iussu  profani  sacerdotes  comprehensi  de- 
ductique  ad  torrentem  necati  sunt".  Chr.  11.  5,  5  „nec 
multo  post  obiecto  sibi  somnio,  mox  voce  etiam  caelo 
emissa  admonitus  potestate  regia  abiecta  atque  ab  omni 
conversatione  humana  remotus,  herbis  tantum  vitam  susti- 
nens,  egisse  poenitentiam  traditur".  Chr.  IL  16,  6  „Judaei 

fugientes  persecuti  caesisque  multis  milibus  "    Chr.  II. 

47,  7  „quo  comperto  Gnostici  diffisi  rebus  suis,  non  ausi 

iudicio  certare,  sponte  cessere".  M.  8,  3  „mox  vivescente 
vultu,  marcescentibus  oculis  in  ora  illius  defunctus  erigi- 
tur:  lentoque  conamine  enisus  adsurgere,  adprehensa  be- 
ati  viri  dextera  in  pedes  constitit  atque  ita  cum  eo  usque 
ad  vestibulum  domus,  turba  omni  inspectante,  processit". 
M.  16,  4  „ibi  inspectante  populo  multisque  aliis  praesenti- 
bus  episcopis;  eiulans  senex  genua  eius  amplectitur  di- 

cens  "    D.  I.  3,  2  „quinto  decimo  die  ad  portum  re- 

gressi  provectique  in  altum,  Alexandriam  petentes,  reluc- 
tante  austro  paene  in  Syrtem  inlati  sumus".  D.  II.  1,  8 
„tum  demum  clericus  necessitate  compulsus,  iam  felle  com- 
moto,  e  proximis  tabernis  bigerricam  vesiem  quinque  com- 
paratam  argenteis  rapit  atque  ante  Martini  pedes  iratus 

exponit".    D.  III.  6,  3  „  sed  admotis  energumenis  cete- 

ros  iubebat  abscedere,  ac  foribus  obseratis  in  medio  eccle- 
siae  cilicio  circumtectus,  cinere  respersus,  solo  stratus  ora- 
bat".  cfr.  Chr.  I.  10,  7.  I.  14,  5.  I.  21,  4.  22,  5.  26,  6.  28, 
6.  29,  2  et  3.  30,  6.  41,  3.  48,  1.  50,  4.  51,  4.  Chr.  II.  1,  5. 
6,  2.  11,  2.  M.  4,  ].  7,  1.  13,  9.  D.  I.  15,  6.  II.  3,  6.  11,  4. 
D.  III.  4,  2  et  multa  alia. 

Haec  habui  de  Sulpicio  Severo  Saliustianae,  Livianae, 
Taciteae  elocutionis  imitatore,  quae  dicerem.  Etiamsi  non 
nulla  eorum,  quae  attuli,  exemplorum  utrum  ex  ipsorum 
scriptorum  Sallustii,  Livii,  Taciti  imitatione  a  Sulpicio  Se- 
vero  expressa  sint  an  potius  referenda  ad  communem  po- 
sterioris  aetatis  usum,  non  satis  liquet,  tamen  ex  multitu- 
dine  locorum  allatorum  id  satis  apparere  puto,  Sulpicium 
Severum  Sallustii,  Livii,  Taciti  elocutionem  imitatum  esse 
neque  dubium  haberi  posse,  quin  Sulpicius  Peverus  in  toto 
genere  dicendi  pendeat  a  Sallustio,  Livio,  Tacito. 

Sed  priusquam  finem  faciam  huius  commentationis, 
restat,  ut  pauca  dicam  de  septem  epistolis,  quae  in  editione 
Halmiana  in  appendice  po^itae  sunt.  Prirnus  Sulpicii  Se- 
veri  libris  has  epistolas  addidit  Jo.  Clericus  in  editione, 

quam  curavit  anno  1709  (Lipsiae).  Secundam,  quae  Hie- 
ronymi  epistolis  addi  solebat,  Lucas  Holsteinius  in  editione 
Romana  (anno  1661  curata)  Athanasio  tribuit.  Primam  et 
secundam  epistolam  Stephanus  Baluzius  edidit  anno  1678. 
Migne  tres  priores  a  Sulpicio  Severo  scriptas  esse  putat 
(cfr.  Patrologiae  tom.  XX.  pag.  82).  Halm  omnes  recepit 
quidem,  sed  ad  ^Sulpicium  Severum  eas  referri  non  posse 
dicit  „quippe  quarum  sermo  a  stilo  genuinorum  Sulpicii 
librorum  prorsus  abhorreat",  atque  eam  ob  solam  causam 
recipiendas  eas  esse  existimavit,  „ne  quid  quod  in  superiore 
editione  exstaret,  in  nova  desideraretur".  (cfr.  praef.  ed. 
Halm.  pag.  XH  sq.)  Ceteri  viri  docti,  quantum  video,  *)  qui 
post  Halmium  in  Sulpicii  Severi  libris  tractandis  versati 
sunt,  ei  assentiuntur  praeter  Pauckerum  (De  latinitate  Sul- 
picii  Severi  pag.  2  sq.).  Etiam  Paucker  facere  non  potest, 
quin  dicat,  „stili  quandam  deprehendi  differentiam",  at  ta- 
men  illas  epistolas  a  Sulpicio  Severo  scriptas  esse  putat, 
nisus  nonnuUis  locis,  quos  affert  ex  Gennadii  catalogo  vi- 
rorum  illustrium.  Gennadius  enim  de  Sulpicio  Severo  dicit: 
„epistolas  ad  amorem  Dei  et  contemptum  mundi  hortatorias 
scripsit  sorori  suae  multas".  Propter  hunc  locum  Paucker 
Sulpicio  Severo  attribuendas  esse  putat  primam  et  secun- 
dam  appendicis  epistolam,  quarum  prior  est  de  ultimo  iu- 
dicio,  altera  de  virginitate.  Etiamsi  negari  non  potest, 
Gennadii  verba  ad  duas  priores  appendicis  epistolas  referri 
posse,  tamen  hac  re,  nisi  aliud  argumentum  addi  potest, 
nihil  lucramur.  Nam  Gennadii  verba  nihil  aliud  compro- 
bant,  nisi  Sulpicium  Severum  eiusmodi  epistolas  scripsisse, 
sed  ne  minimam  quidem  praebent  ansam,  qua  nisi  illas 
duas  epistolas  ei  adiudicare  possimus. 

1)  Novissimo  tempore  Sulpicium  Severum  praeter  Chronicorum  li- 
bros  edidit  Fr.  Diibner  (Sulpicii  Severi  liber  de  vita  sancti  Martini,  cum 
epistolis  et  dialogis.  Edition  classique,  avec  des  notes  par  Fr.  Diibner^ 
revue  d'apres  Pedition  Halm  de  1866.  Paris  1890).  Sed  hanc  editionemj 
quamvis  operam  darem,  inspicere  mihi  non  licuit. 

Ut  comprobet,  reliquas  appendicis  epistolas  ad  Sul- 
picium  Severum  referendas  esse,  Paucker  ex  Gennadii  cata- 
logo  affert  hunc  locum:  „scripsit  et  ad  Paulinum  duas  et 
ad  alios  alias,  sed  quia  in  aliquibus  etiam  familiaris  neces- 
sitas  inserta  est,  non  digeruntur".  Verba  „scripsit  . . .  duas" 
Paucker  ad  tertiam  appendicis  epistolam  spectare  putat, 
verba  „et  ad  alios  alias  ....  digeruntur"  ad  reliquas  epi- 
stolas.  Quod  quo  iure  a  Pauckero  dictum  sit,  apparebit, 
si  locuti  erimus  de  voce  „digeruntur".  Non  significat  „di- 
spersas  (sc.  epistolas)  in  unum  corpus  coniungere",  quam 
notionem  ei  inesse  Migne  vult  (1.1.  pag.  82);  nam  vox  „di- 
gerendi"  ipsa  id  non  valet,  quam  ob  rem  Gennadius,  hoc 
si  dicere  voluisset,  aliquid  addere  debuisset,  velut  „in  li- 
brum",  ut  cum  hoc  substantivo  coniunctum  ipso  addita- 
mento  „digerere"  id  significaret,  quod  Migne  ex  sola  voce 
„digerendi"  interpretando  elicuit.  „Digerere"  valet,  ut  nostra 
lingua  utar:  „auseinanderfuhren,  nach  den  theilen  ordnen, 
der  reihe  nach  i.  e.  einzeln  aufzahlen".  Idem  igitur  signi- 
ficat  „digeruntur"  atque  „ordine  enumerantur",  et  subaudi- 
endum  est  „hoc  loco"  sive  „a  me".    Addidit  Gennadius 

verba  „sed  quia  digeruntur"  ob  eam  solam  causam, 

quod  omnia,  quae  scripsit  Sulpicius  Severus,  enumeraturus 
est  (cfr.  Sulpicii  Severi  vitam  a  Gennadio  conscriptam  in 
ed.  Halm.  praef.  pag.  XIII).  Gennadius  igitur  alias  epi- 
stolas  non  digeri  sive  enumerari  a  se  dicit,  „quia  in  aliqui- 
bus  etiam  familiaris  necessitas  inserta  sit".  Opponuntur 
epistolae,  in  quibus  familiaris  necessitas  inserta  est  iis,  in 
quibus  non  est  inserta  sive  quae  enumerantur  i.  e.  duabus 
epistolis  ad  Paulinum  scriptis,  quarum  alteram  traditam 
esse  Paucker  putat.  Sed  effugit  hunc  virum  doctum,  etiam 
in  episfcola  ad  Paulinum  scripta  insertam  esse  familiarem 
necessitatem,  unde  efficitur,  tertiam  epistolam,  quamquam 
ad  Paulinum  scripta  est,  a  Sulpicio  Severo  alienam  esse. 

Ex  iis,  quae  dixi,  satis  intellegi  posse  mihi  videtur, 
locis  a  Pauckero  ex  Gennadii  catalogo  laudatis  non  com- 

probari,  appendicis  epistolas  Sulpicio  Severo  adscribendas 
esse^)  atque  Halmium  suo  iure  eas  a  Sulpicio  Severo  ab- 
iudicare,  cum  re  vera  color  sermonis  a  ceterorum  librorum 
genere  dicendi  abhorreat. 

Sulpicius  Severus  ad  temporis  momentum  significan- 
dum  saepe  utitur  voce  „tempestas"  (cfr.  pag.  6),  quae  in 
appendice  uno  tantum  loco  invonitur  pag.  255,  15.  (Ne 
quis  putet,  occasionem  non  fuisse  ad  hoc  vocabulum  saepius 
usurpandum,  affero  pag.  234,  11.  236,  2.  252,  20,  quibus 
locis  „tempus"  legitur. 

Discrepantia  eo  quoque  intercedit,  qnod  Sulpicius  Se- 
verus  saepe  usus  est  adverbiis  in  „im"  exeuntibus,  appen- 
dicis  epistolarum  scriptor  rarissime.  Apud  Sulpicium  Se- 
verum  leguntur:  carptim  Chr.  I.  1,  1.  catervatim  Chr.  I. 
21,  2.  11.  43,  4.  46,  6.  D.  II.  4,  8.  certatim  Chr.  II.  5,  2. 
18,  6.  32,  4.  11,  4.  D.  1.  11,  7.  23,  4.  Chr.  I.  31,  5.  II.  33, 
8.  affatim  Chr.  II.  39,  9.  interim  Chr.  II.  23,  4.  29,  5. 
47,  4.  49,  5.  D.  I.  11,  3.  14,  2.  20,  6.  22,  2.  D.  II.  1,  1. 
2,  4.  3,  2.  6,  3.  13,  2.  D.  III.  12,  3.  17,  2.  nominatim  Chr. 
I.  4,  3.  paulatim  Chr.  I.  2,  8.  24,  2.  Chr.  II.  13,  6.  43,  4, 
44,  3.  46,  7.  M.  7,  3.  13,  6.  16,  8.  passim  Chr.  I.  25,  7. 
31,  6.  Chr.  II.  30,  3.  praesertim  Chr.  1.  40,  2.  D.  I.  7,  6. 
partim  Chr.  II.  2,  5.  43,  4  (bis).  3,  5.  M.  25,  1  (bis).  raptim 


1)  Neque  Pauckero  ipsi  ex  omni  parte  persuasum  esse,  appendicis 
epistolas  a  Sulpicio  Severo  scriptas  esse,  ipsius  verba  docent:  „Enimvero, 
quamvis  ipse  traditioui  fidem  tribuere  vix  dubitem,  dubitantium  tamen 
auctoritate  eatenus  moveor,  ut  ea,  quae  ex  epistolis  addubitatis  enotari 
poterant  (non  admodum  multa)  aut  praeterierim  aut  certe  in  annotationem 
reiecerim"  (1.  1.  pag.  3). 

2)  Dicat  forsitan  quispiam,  hanc  differentiam  sequi  ex  ipsa  rei  na- 
tura,  cum  sint  epistolae,  eamque  ob  causam  stili  discrepantiam  nihil  per- 
tinere  ad  quaestionem  illam  diudicandam,  utrum  appendicis  epistolae  a 
Sulpicio  Severo  conscriptae  sint  necne.  Cui  sententiae  obstat,  quod  duae 
priores  quidem  epistolae,  quae  solae  fere  respiciuntur,  verius  sunt  commen" 
tationes,  quae  scriptoris  sorori  inscriptae  sunt,  quam  epistolae. 

D.  II.  3,  5.  statim  Chr.  I.  14,  2.  48,  5.  Chr.  II.  11,  4.  39, 
6.  M.  3,  5.  6,  2.  7,  4  et  5.  13.  9.  16,  7.  17,  4.  18,  3.  19, 
1  et  2.  24,  8.  E.  II.  7.  D.  I.  4,  2.  15,  6.  21,  1.  D.  II.  3,  5. 
viritim  Chr.  I.  23,  4.  II.  11,  4.  vicissim  Chr.  I.  9,  7.  —  In 

appendicis  epistolis  tria  tantnm  inveni  eaqne  apnd  omnes 
scriptores  usitatissima :  statim  pag.  241,  22.  interim  pag. 
255,  12.    passim  pag.  255,  24. 

Terminatione  „ere"  pro  „erunt"  in  tertia  persona  plu- 
ralis  perfecti  activi  et  infinitivo  historico  appendicis  episto- 
larum  scriptor  omnino  non  nsus  est  (cfr.  pag.  11  sq.  pag. 
12  sqq.). 

Sulpicius  Severus  non  raro  usus  est  constructione, 
quae  ad  sensum  vocatur,  qua  substantiva  collectiva  ita  cum 
verbis  vel  adiectivis  vel  participiis  coniunguntur,  ut  haec, 
neglecto  grammatico  genere  et  numero  spectent  ad  nume- 
rum  et  genus  earum  rerum,  quae  snbstantivis  collectivis 
continentur.  Nominibus  collectivis  ita  pluralis  numerus 
subici  potest  et  in  eodem  enuntiato  et  tum,  cum  praedica- 
tum  pertinet  ad  nomen  collectivum  alius  enuntiati. 

Nomen  collectivum  et  pluralis  praedicati  in  eodem 
enuntiato:  Chr.  I.  6,  4  „iuventus  improba  ....  iiagitabant". 
Chr.  II.  37,  7  „pars  episcoporum,  quae  Arrios  sequebatur, 
damnationem  Athanasii  cupitam  accepit:  pars  coacti  metu 
et  factione  in  studia  partium  concesserunt".  D.  II.  6,  4 
„postremo  a  viro  suo  poscit,  dicens  Martinum  uterque 
compellant". 

Nomen  collectivum  et  pluralis  numerus  verbi  vel 
adiectivi  vel  participii  in  diversis  enuntiatis  his  locis  in- 
veniuntur:  Chr.  1.  4,  5  „  ...  .  donec  se  in  unum  disper- 
genda  per  totum  orbem  multitudo  contraxit.  his  more  hu- 
mani  ingeni  consilium  fuit".  Chr.  1.  5,  3  „Loth,  prae 
multitudine  familiae  a  patruo  digresus,  ut  laxioribus  vacuae 
tum  regionis  spatiis  uterentur,  in  Sodomis  consedit".  Chr. 
I.  20,  7  „conscissis  vestibus  flentes  populum  obtestantur, 
ne  exploratoribus  credant".    Chr.  I.  21,  2  „nec  multo  post 

iotius  poptili  in  Moysen  et  Aaron  orta  seditio  est,  adeo  ut 
tabernaculum  ....  irrumperent".  Chr.  I.  22,  2  „principio 
autem  suspecti  imperii  dimissis  per  castra  nuntiis  populum 
certiorem  facit,  frumentum  uti  pararent".  M.  13,  4  „liic 
vero  ....  omnis  illa  gentilium  turba  consensit,  facilem- 
que  arboris  suae  habuere  iacturam".  —  Haec  constructio  ab 
appendicis  epistolarum  scriptore  prorsus  aliena  est. 

Praedicatum,  si  ad  plura  subiecta  pertinet,  a  Sulpicio 
Severo  saepe  in  singulari  numero  positum  est. 

1)  Subiectum  personae:  Chr.  I.  2,  3  „Cain  atque 
Abel  nascitur".  Chr.  II.  51,  10  „inter  haec  plebs  Dei  et 
optimus  unus  quisque  probro  atque  ludibrio  habebatur". 
Chr.  II.  44,  1  „constantissimus  inter  eos  habebatur  noster 
Foegadius  et  Servatio  Tungrorum  episcopus".  M.  13,  1 
„tum  vero  antistes  loci  illius  ceteraque  gentilium  turba 
coepit  obsistere". 

2)  Subjectum  rei:  Chr.  I.  11,  8  „spes  atque  sakis 
Aegypti  in  eo  sita  erat".  Chr.  1.  54,  5  „obsessos  vis  ho- 
stium  et  penuria  urgebat".  Chr.  II.  2,  5  „sed  ferrum  at- 
que  testum  inter  se  confusum  coire  non  poterat".  Chr.  II. 
8,  8  „templum  ac  simulacrum  in  potestatem  datum  atque 
arbitrio  eius  dirutum."  Chr.  II.  4,  2  „etiam  tum  Syria 
atque  omnis  Judaea  sub  Persarum  imperio  per  magistratus 
ac  praesides  regebatur."  Chr.  JI.  37,  7  „quibus  fides  cara 
et  veritas  potior  erat".  D.  I.  25,  6  „ne  qua  ex  hac  vanitas 
atque  inflatio  obreperet".  M.  26,  3  „nunquam  in  illius 
corde  nisi  pietas,  nisi  pax,  nisi  misericordia  inerat".  —  In 
appendicis  epistolis  praedicatum  ad  duo  substantiva  perti- 
nens  bis  tantum  in  singulari  numero  positum  est,  atque 
utroque  loco  subiectum  rebus  exprimitur.  Priore  loco  per 
„nec"  particulam  coniuncta  sunt  substantiva:  pag,  230,  17 
„nec  prima,  nec  secunda  (sc.  species)  proficiet",  posteriore 
loco  sunt  substantiva  synonyma:  pag.  249,  16  „ubi  timor 
et  tremor  est". 

Verbi  substautivi  formae  „est,  sunt,  esse"  non  raro 
omittuntur  in  appendicis  epistolis,  sed  nusquam  praeceden- 
tibus  particulis  et  pronominibus  relativis,  praeteriti  et  con- 
iunctivi  formae  omnino  non  desunt  (cfr.  pag.  15  sqq.). 

Dativus  verbo  passivo  adiunctus,  ubi  praepositionem 
5,a"  exspectamus,  semel  legitur  atque  is  quidem  cum  par- 
ticipio  perfecti  coniunctus;  pag.  220,  19  „desideratos  sibi" 
(cfr.  pag.  20). 

jjlgitur"  particulam  a  Sulpicio  Severo  saepissime 
initio  enuntiati  positam  esse  vidimus  pag.  27  sq.;  in  appen- 
dicis  epistolis  bis  tantum  legitur  pag.  220,  8  tertio  loco, 
pag.  251,  14  secundo  loco  positum.  Orationis  variationis, 
quam  Sulpicii  Severi  proprietatem  esse  vidimus  (cfr.  pag. 
34  sqq.),  in  appendice  perpauca  leguntur  exempla:  pag. 
219,  4  sq.  „nam  et  gaudio  flebam  .  .  .  .  et  prae  desiderio 
tui  non  poteram  non  dolere".  pag.  219,  14  „Domini  op- 
periar  voluntatem  speroque  .  .  .  ."  pag.  215,  10  „a  sancto 
spiritu  eliguntur  et  per  summum  sacerdotem  Dei  offerun- 
tur  altario".  pag.  243,  7  „interioribus  ornamentis  et  spiri- 
tualiter." 

Participia  et  ablativi  absoluti,  apud  Sulpicium  Seve- 
rum  usitatissima  (cfr.  pag.  40  sqq.),  in  illis  septem  episto- 
lis  raro  usurpata  sunt,  zeugma  omnino  non  invenitur  (cfr. 
pag.  40  sq.). 

Anaphorae  figura,  a  Sulpicio  Severo  saepe  usurpata, 
saepissime  legitur  in  appendicis  epistolis.  In  hac  figura 
adhibenda  discrepantia  eo  intercedit,  quod  Sulpicius  eandem 
vocem  ad  summum  quater  repetit,  epistolarum  scriptor 
multo  saepius.  In  Sulpicii  Severi  libris  inveniuntur  haec 
exempla:  M.  10,  2  „eadem  in  corde  eius  humilitas,  eadem 
in  vestitu  eius  vilitas  erat".  M.  25,  4  „illum  nobis  se- 
quendum,  illum  clamabat  imitandum."  M.  25,  6  „  .  .  .  . 
quanta  gravitas,  quanta  dignitas  erat."  D.  I.  9,  1  „ceterum 
de  familiaritatibus  .  .  .  quam  vera,  quam  fortia  disputavit". 
D.  I.  23,  2  „hic  mihi,  inquit,  terra  ac  mari  comes,  hic  in 

peregrinatione  tota  socius  et  consolator  fuit."  D.  II.  6,  4 
„non  illa  opes  regni,  non  imperii  dignitatem,  non  diadema, 
non  purpuram  cogitabat".  D.  II.  7,  4  „non  vidua  libera, 
non  virgo  lasciviens".  D.  II.  7,  6  „talis  causa  sit  talisque 
persona,  tale  obsequium,  tale  convivium".  D.  II.  12,  6 
„nullius  enim  ille  unquam  xenium,  nuUius  munus  acce- 
pit".  D.  II.  12,  10  „quae  ....  se  praebent  obvias  sacerdoti, 
quae  convivia  sumptuosa  disponunt,  quae  ....  discumbunt" 
D.  in.  17,  4  „illi  omnia  referes,  illicuncta  recitabis".  D.  III. 
18,  2  „non  aspere,  non  acerbe".  Chr.  11,  50,  2  „  .  .  .  .  nibil 
pensi,  nihil  sancti  habuisse".  M.  13,  8  „iam  cadenti,  iam 
super  se  ruenti".  M.  26,  5  „  .  .  .  .  neminem  iudicans, 
neminem  damnans".  M.  27,  1  „nemo  unquam  illum  vidit 
iratum,  nemo  commotum,  nemo  maerentem,  nemo  riden- 
tem".  E.  III.  21  „Martinus  Abrahae  sinu  laetus  excipitur, 
Martinus  pauper  et  modicus  caelum  dives  ingreditur".  D. 

I.  14,  7  „lupa  praestat  officium,  lupa  furti  crimen  agnoscit, 
lupa  conscio  pudore  confunditur."  D.  III.  6,  3  „neminem 
manibus  adtrectabat,  neminem  sermonibus  increpabat".  E. 

II.  15  „erit  posthac  vita  secunda,  erit  dies  aut  hora  sine  la- 
crimis".  D.  I.  9,  4  „oderunt  eum  haeretici  ....  oderunt 
eum  clerici."  D.  III.  17,  6  „sciat  Corinthus,  sciant  Athenae". 
D.  III.  18,  4  „videant  hoc  opus  summum,  quicunque  .  .  .  . 
noluerunt,  videant  gloriam  suam  .  .  .  ."  —  Ex  appendicis 
epistolis  eos  locos  afferre  satishabeo,  quibus  eadem  vox 
saepius  quam  quater  repetitur.  „Ubi"  quinquies  legitur 
pag.  220,  28;  „non"  octies  pag.  220,  31  sqq.;  „munda"  no- 
vies  pag.  237,  11  sqq.;  „si"  decies  pag.  234,  20  sqq.; 
„Domini"  undecies  pag.  236,  1  sqq.;  „ego"  vicies  septies 
pag.  221,  7  sqq. 

„Super"  cum  ablativo  coniunctum  apud  Sulpicium 
Severum  saepius  idem  valet  atque  „de",  cuius  usus  haec 
inveniuntur  exempla:  Chr.  I.  19,  3  „super  aedificando  ta- 
bernaculo  atque  arca  rituque  sacrificandi  edoctus  verbis  Dei 
est."    Chr.  II.  50,  1  „quorum  studium  super  expugnandis 

haereticis  non  reprehenderem".  D.  III.  7,  5  „  .  .  .  .  memi- 

nisti  nuper  nobis  snper  hoc  cnm  Eomnlo  ....  fuisse 
sermonem".  Chr.  11.  10,  5  „ceterum  Esdram  nihil  snper 
reficienda  nrbe  egisse  conperio".  M.  18,  4  „.  .  .  quod  fim- 
briae  vestimento  eins  cilicioqiie  detractae  crebres  snper  in- 
firmantibns  egere  virtutes".  —  In  appendicis  epistolis  hic 
nsns  non  invenitur,  quamqnam  multis  locis  erat  occasio  ad 
hanc  praepositionem  usurpandam  (cfr.  pag.  219,  15.  221,  8. 
225,  8.  225,  13.  226,  17  et  21.  227,  15.  230,  20.  233,  10 
(bis)  et  11.  234,  8.  238,  1.  239,  3  et  5.  240,  22.  242,  19. 
248,  2.  252,  22.  253,  3  et  15.  255,  9). 

Theses. 


I. 

Septem  epistolae,  in  editionis  Halmianae  appendice  positae, 
a  Sulpicio  Severo  abindicandae  sunt. 

II. 

Terentius  duas  Andriae  personas  Charinum  et  Byrriam  de 
suo  addidit. 

III. 

Pindari  Isthm.   carm.    III.   v.   v.  55 — 57   ad  Aiacem 
spectant. 

IV. 

Euripidis  Iphigeniae  Tauricae  v.  v.  36  et  38  eiciendos 
esse  puto. 

V. 

Iniuria  Leo  versus  Senecae  fabulae,  quae  Phaedra  inscri- 
bitur,  inde  a  1022  usque  ad  1024  delevit. 


Yita. 


Natus  sum  Josephus  Schell  in  vico  Lutzerath Khenano- 
rum  a.  d.  V.  Kal.  Sept.  anni  h.  s.  LXV  patre  Martino,  matre 
Sophia  e  gente  Fremmer,  quos  integris  adhuc  viribus  uti  valde 
gaudeo.  Fidem  profiteor  catholicam.  Litterarum  elementis 
imbutus  per  quinque  annos  et  dimidium  in  urbe  Euskirchen 
discipulus  eram  progymnasii,  per  duos  annos  gymnasii  Mar- 
codurani,  quod  vere  a.  h.  s.  LXXXVI.  testimonio  quod  vocant 
maturitatis  instructus  reliqui.  Eiusdem  anni  mense  Aprili  in 
numerum  civium  almae  litterarum  academiae  Monasteriensis 
receptus  per  ter  senos  menses  hic,  per  bis  senos  Monaci  studiis 
philologicis  operam  dedi.  Denique  ad  hanc  studiorum  sedem 
reversus  per  bis  senos  menses  seminarii  regii  philologici, 
cui  praesunt  Langen  et  Stahl,  sodalis  ordinarius  fui;  exerci- 
tationibus  Germanicis,  ut  interessem,  benigne  permisit  Storck. 
Monaci  scholas  frequentavi  V.  V.  D.  D.  Wolfflinii  et  Schollii, 
Monasterii  me  docuerunt  V.  V.  D.  D.  Storck,  Langen,  Stahl, 
Spicker,  Hagemann,  Niehues,  Milchhofer,  Lehmann,  Bartholomae. 

Omnibus  viris  bene  de  me  meritis  gratias  ago  ac  semper 
habebo  maximas. 

